title: Polly Klaas

text: Polly oli pienestä saakka pelännyt pimeää, eikä saanut unta ellei joku valo palanut jossain. Hän pelkäsi myös "mörköä" (bogeyman) sekä mahdollista kidnappaamista.


title: Polly Klaas

text: 12-vuotias Polly Klaas muutti äitinsä ja siskonsa kanssa Petalumaan Kaliforniaan, rauhalliseen kaupunkiin n. 60 kilometrin päähän San Franciscosta. Eve Klaas oli asumuserossa miehestään Allan Nicholista.


title: Polly Klaas

text: Polly joutui kidnapatuksi äitinsä kotoa Petalumasta 1. lokakuuta 1993, jolloin puukolla aseistautunut mies oli tunkeutunut taloon ja Pollyn makuuhuoneeseen. Hän oli kutsunut kaksi ystäväänsä, Kate McLeanin ja Gillian Pelhamin, kotiinsa yökylään. Tytöt kävivät samaa koulua ja soittivat koulun bändissä. Pollyn kotona he pitivät hauskaa muun muassa pukemalla Mikki Hiiri-hattua päähänsä ja meikkaamalla toisiaan. Leikit jatkuivat, kunnes Polly päätti lähteä hakemaan tyttöjen makuupussit olohuoneesta. Hän avasi huoneensa oven (n. klo 22:30), ja näki edessään tuntemattoman, harmaapäisen ja parrakkaan miehen veitsi kädessä. Rikollinen sieppasi Pollyn ja sitoi tämän ystävät tytön huoneeseen. Mies lähti vieden Pollyn mennessään. Muut tytöt pääsivät köysistä irti ja menivät herättämään Pollyn äidin, joka soitti heti poliisille. Seuraavien kahden kuukauden ajan tuhannet ihmiset osallistuivat siepatun tytön etsimiseen.


title: Polly Klaas

text: 30. marraskuuta poliisi pidätti Richard Allen Davisin, joka oli etsintäkuulutettu jo ennen Pollyn sieppausta. Klaasin tarkkaa kuolinsyytä ei kyetty määrittämään ruumiin löydyttyä, sillä hän oli ollut kuolleena varsin kauan. Davis oli ilmeisesti raiskannut tytön ja sitten kuristanut tämän hengiltä. Sen jälkeen hän oli haudannut ruumiin matalaan hautaan, jolle hän poliisit myöhemmin johdatti.


title: Polly Klaas

text: Polly Klaas tuhkattiin ja hänen tuhkansa siroteltiin Tyynellemerelle.


title: Polly Klaas

text: Klaasin etsintöihin osallistui aktiivisesti muun muassa näyttelijätär Winona Ryder, joka tarjosi Pollyn löytöpalkkioksi 200 000 dollaria. Myöhemmin hän omisti elokuvansa "Pikku naisia" Pollyn muistolle, sillä kirja oli ollut tytön suosikki. 23. lokakuuta 1993 Marc Klaasin perustama "Polly Klaas Foundation" on yhä toiminnassa. Syylliseksi todettu Richard Allen Davis tuomittiin kuolemaan.


title: Teddykarhujen huviretki

text: Teddykarhujen huviretki (alun perin "Teddy Bears' Picnic") on John Walter Brattonin vuonna 1907 säveltämä lastenlaulu. Sanat siihen kirjoitti Jimmy Kennedy vasta vuonna 1932. Suomeksi sen ovat levyttäneet mm. Kipparikvartetti vuonna 1953 ja Finlanders vuonna 1992. Suomenkieliset sanat ovat Aune Haarlan (Aune Ala-Tuuhonen).


title: Microsoft Flight Simulator 2004

text: Flight Simulator 2004: A Century of Flight (FS9) on Microsoftin "Microsoft Flight Simulator" -sarjan yhdeksäs osa. Osa käsittelee lentämisen vuosisataa.


title: Microsoft Flight Simulator 2004

text: Pelin mukana tulee erilaisia lentokoneita, niin vanhoja kuin uusiakin."Flight Simulator 2004" tarjoaa myös lukuisia tehtäviä. Niissä voi yrittää muun muassa Wrightin veljesten ensilentoa tai kokeilla ylittää Atlantti Spirit of St. Louisilla.


title: Microsoft Flight Simulator 2004

text: Pelissä on yli 24 000 lentokenttää. Muutama suurin niistä on mallinettu pelisarjan aikaisempia osia tarkemmin.


title: Microsoft Flight Simulator 2004

text: Pelissä on myös verkkopeliominaisuus, jossa voi pelata peliä muiden pelaajien kanssa joko omalla tai heidän tekemällään peliserverillään. Pelissä on mukana myös chat, jolla voi keskustella muiden pelaajien kanssa.


title: Microsoft Flight Simulator 2004

text: Lisäksi peliä on mahdollisuus pelata maailmanlaajuisessa VATSIM tai IVAO verkossa, jossa käytetään realistista radiokieltä. Lennonjohtona toimivat oikeat ihmiset.


title: Microsoft Flight Simulator 2004

text: Yleisesti ottaen, ainakin suomessa asuvan kannalta, Flight Simulator 2004 on suoraan paketista vedettynä melko "tylsä", ja epärealistinen, lähinnä todella huonoilta näyttävien lentokenttien ja maaston takia. Peliin saa kuitenkin huimasti lisäpiristettä joko maksullisten tai ilmaiseksi Internetistä ladattavien lisäosien avulla.


title: Microsoft Flight Simulator 2004

text: Hyvänä esimerkkinä suomalaiset simulaattoriharrastajat ovat ottaneet asian oikein kunnolla käsittelyynsä; Finnish Scenery Designers on tehnyt ja julkaissut ilmaiseksi Internetiin lähes koko Suomen kattavat fotorealistiset maatekstuurit ja tarkasti mallinnetut lentokentät. Muun muassa Helsinki-Vantaan lentoaseman Hilton-hotelli on mallinnettu. Myös ulkomaille löytyy tuhansia verkosta ladattavia ilmaisia tai maksullisia lisäosia.


title: Microsoft Flight Simulator 2004

text: Useimmiten taas laadukkaat lisäosalentokoneet ovat maksullisia. Suositeltavia hankintoja ovat mm. Wilco/feelthere:n Airbus A320- ja A330/340 koneperhe sekä PMDG: n Boeing 737-sarja, PMDG:n MD-11, Airsimmer:in A320 koneperhe, PMDG:n Boeing 747 ja Level-D:n Boeing 767. Myös Captain Similtä löytyy hienoja lisäosia. Ilmaiset lisäosalentokoneet ovat useimmiten yleisilmailukoneita, ja niiden ohjaamot eivät yleensä ole kovin hienoja. Toki poikkeuksiakin löytyy.


title: Microsoft Flight Simulator 2004

text: Peliin voi ladata myös niin sanottua AI-liikennettä, joka tuo peliin paremman tietokoneohjatun lentoliikenteen. "Yhtiöt" ovat samoja kuin oikeastikin, ja ne käyttävät samoja koneita samoilla maalauksilla, toisin kuin pelin oma AI-liikenne, joka on täysin fiktionaalinen.


title: Microsoft Flight Simulator 2004

text: Kun pelin on höystänyt täyteen lisäosia, ja omistaa tehokkaan tietokoneen, monien mielestä se on jopa osin parempi kuin uudempi versio, Flight Simulator X. 2004:sen kevyempi tekniikka tarjoaa hyvän ruudunpäivitysnopeuden, kun lisäosilla saadaan peli näyttämään myös hienolta ja tuntumaan realistisemmalta. 2004:n etu Flight Simulator X:ään onkin juuri yksinkertaisempi tekniikka, josta johtuen tällä hetkellä valtaosa lisäosista on tehty juuri sille.


title: Microsoft Flight Simulator 2004

text: Pelissä tulee myös mukana GMax -CAD-ohjelma, jolla lentokoneita ja rakennuksia voi tehdä itse helposti.


title: Microsoft Flight Simulator 2004

text: Flight Simulator 2004:lle on saatavilla runsaasti sekä kaupallisia että ilmaisia laajennuksia.


title: Microsoft Flight Simulator 2004

text: Simulaattorille on mahdollista luoda myös itse lisää ilma-aluksia sekä simulaattorin maisemaa ja lentokenttiä. Maiseman luonti peliin tapahtuu layer -tekniikalla. Maiseman tasot luodaan päällekkäin maisemapohjasta alkaen. Maisemapohjan päälle lisätään tekstuurit ja lentokentän osat. Muokattu maisemapohja voidaan tehdä paketiksi, jota voidaan myöhemmin päivittää. Maiseman tekstuuritiedostot ovat BMP -tiedostoja, joita voidaan muokata suoraan kuvankäsittelyohjelmilla. Rakennukset ja lentokoneet ovat kolmiulotteisia polygonimalleja. Kolmiulotteisten objektien pinnat teksturoidaan kuvatiedostoilla maiseman tapaan. Lentokoneiden asetuksia voidaan muokata kunkin lentokoneen aircraft.cfg tiedostosta.


title: Microsoft Flight Simulator 2004

text: Lentokenttien pohjat voidaan luoda erityisellä AFCAD -ohjelmalla.


title: Microsoft Flight Simulator 2004

text: Koska pelin tekniikka on kevyempää, myös vähän vaatimattomampikin kone jaksaa yleensä pyörittää sitä paremmin kuin uusinta osaa Microsoft Flight Simulator X:ää.


title: Microsoft Flight Simulator 2004

text: Microsoftin ilmoittamat vähimmäisvaatimukset:Kuitenkin pitkän kokemuksen perusteella vähimmäisvaatimukset ovat selvästi korkeammat:Lisäksi verkossa pelaamiseen Internet-yhteys.


title: Richard Allen Davis

text: Richard Allen Davis (s. 2. kesäkuuta 1954) on yhdysvaltalainen raiskaaja ja murhaaja, joka odottaa kuolemantuomionsa täytäntöönpanoa San Quentinin vankilassa.


title: Richard Allen Davis

text: Davis sieppasi puukolla uhaten 12-vuotiaan Polly Klaasin tämän äidin kotoa Petalumassa, Kaliforniassa 1. lokakuuta 1993. Hän raiskasi ja ilmeisesti kuristi tytön. Poliisi pidätti Davisin 30. marraskuuta.


title: Richard Allen Davis

text: Davis tuomittiin kuolemaan 5. elokuuta 1996. Tuomion kuultuaan hän näytti oikeussalissa olleille keskisormeaan.


title: Richard Allen Davis

text: Davis on entinen nuorisorikollinen, joka on jo ennen Polly Klaasin tapausta saanut useita tuomioita mm. omaisuus- ja huumausainerikoksista.


title: Espanjan siirtomaiden kolonisaatio

text: Espanjan siirtomaiden kolonisaatio oli Espanjan siirtomaiden asuttamista emämaan asukkailla. Espanjalla oli siirtomaita etenkin Amerikassa, mutta vähäisempiä myös Afrikassa, Aasiassa ja Oseaniassa.


title: Espanjan siirtomaiden kolonisaatio

text: Espanjan Amerikan-siirtomaiden asutus alkoi Kristoffer Kolumbuksen saavuttua Amerikkaan 1492. Espanjalla oli alkuun pientä asutusta Karibialla, josta se levisi neljänsadan vuoden kuluessa kattamaan Väli-Amerikan, suuren osan Etelä-Amerikkaa sekä laajoihin osiin Pohjois-Amerikkaa. Espanjalaisten asutus alkoi nopeasti levitä Uuteen Maailmaan Kolumbuksen matkojen jälkeen. Niinpä kuningas Ferdinand näki vuonna 1513 oikeaksi säätää lakeja uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Amerikan kolonisaatio päättyi pääosin 1800-luvulla sarjaan itsenäisyysliikkeitä.


title: Maus

text: Maus tarkoittaa seuraavia asioita:


title: Myokardium

text: Myokardium () eli sydänlihas on sydämen seinämän keskimmäinen ja paksuin osa. Vasemman kammion seinämä (n. 12 mm) on oikean kammion seinämää (n. 5 mm) paksumpi. Sisäpuolelta sitä verhoaa endokardium ja ulkopuolelta sydänlihaspussi, jonka sisempi lehti on tiiviistii kiinnittyneenä myokardiumiin ja ulompi kiinnittää sydämen ympäröiviin kudoksiin.


title: Myokardium

text: Myokardium koostuu haaroittuneista sydänlihassoluista, jotka liittyvät toisiinsa kytkylevyjen avulla. Kytkylevyissä olevat aukkoliitokset mahdollistavat depolarisaation leviämisen sydänlihassoluihin erittäin nopeasti. Myokardiumille tuovat runsashappista verta sepelvaltimot ja niukkahappisen veren vievät pois sydänlaskimot, jotka yhtyvät sydämen takana sepelpoukamaksi.


title: Myokardium

text: Sydänlihaksen hapenkulutus on levossa noin 10 % elimistön kokonaiskulutuksesta, vaikka sen massa on vain noin 0,5 % koko ruumiin massasta.


title: Glen Murakami

text: Glen Murakami (s. Kalifornia) on yhdysvaltalainen kaksi kertaa Daytime Emmy -palkittu animaatiosarjojen tuottaja ja animaattori, hän on myös toiminut kerran käsikirjoittajana elokuvassa . Murakami on myös ehtinyt piirtää muutamia Batmanin sarjakuvia 1990-luvun puolessavälissä.


title: Glen Murakami

text: Hän aloitti uransa Warner Bros. Animation -yhtiössä elokuussa 1991, jolloin hän pääsi työskentelemään Bruce Timmin kanssa Batmanin animaatiosarjassa, jossa hän suunnitteli hahmoja ja taustoja vuosien 1991–1993 aikana. Hyvän työn seurauksena Murakami oli myös mukana Teräsmies -animaatiosarjassa. Tuottajana hän pääsi tekemään ensimmäistä kertaa Batman of the Future -sarjaa, jonka myötä muun muassa Justice League ja ehkä Murakamin parhaiten tunnetuin animaatiosarja Teen Titans saivat alkunsa. Teen Titansin jälkeen hän lähti Warner Bros. Animationilta työskentelemään Cartoon Network Studiosille, jossa Murakami toimii n tuottajana.


title: Jonathan Togo

text: Jonathan Frederick Togo (s. 25. elokuuta 1977) on yhdysvaltalainen näyttelijä. Hänen tunnetuin roolinsa on rikossarjassa "", jossa hän esittää Ryan Wolfea. Sarjassa hän on ollut mukana vuodesta 2004.


title: Jonathan Togo

text: Jonathan Togon isä Michael ja äiti Sheila kasvattivat nuoren tähden Rocklandissa, Massachusettsissa. Hänen äitinsä on italialais-irlantilainen ja isänsä on ukrainalainen juutalainen. Perheen alkuperäinen sukunimi Tonkaviev tuli isän puolelta. Togon isoisä lyhensi sukunimen, koska tarvitsi iskevämmän nimen mattobisnekseensä. Lapsena Togo kävi heprealaista koulua. Hän oli erittäin motivoitunut oppilas ja valmistui Rockland High Schoolista hyvin arvosanoin vuonna 1995. Hän pääsi opiskelemaan Vassar Collegeen ja suoritti siellä humanistisen tutkinnon teatterissa ja täydensi opintojaan "National Theater Institute of the Eugene O'Neill Theaterissa". Vassarissa opiskellessaan hän ja kaksi hänen kaveriaan, Sam Endicott ja John Connway, perustivat bändin nimeltä "The El Conquistadors" (alun perin bändi oli nimeltään "Skabba The Hut"). Sam Endicott ja John Connway ovat nykyään menestyneen The Bravery -yhtyeen jäseniä.


title: Jonathan Togo

text: Lahjakas Togo sai näyttelijän tehtäviä monista tv-sarjoista. Togo on tullut tunnetuksi "CSI: Miami" sarjasta tutun Ryan Wolfen roolissa. Kaikista nimekkäin elokuva, jossa Togo esiintyi on nimeltään "Menneisyyden ote" ("Mystic River"). Vuonna 2008 Togo kirjoitti ja ohjasi hänen ensimmäisen web-sarjansa "My Best Friend Is My Penis" for Atom.com. Hän myös esiintyi videolla nimeltä "Gay boyfriend".


title: Jonathan Togo

text: Aluksi Togo esitti sarjassa tavallista katupoliisia, kunnes hänet ylennettiin ja Togo siirtyi esittämään sarjassa rikospaikantutkijaa Ryan Wolfea. Jaksossa "Potkut" Ryan saa potkut työstään, koska henkilökohtaiset asiat alkavat häiritä tutkimusta. Ryan pääsee televisioon rikosasiantuntijaksi, mutta palaa pian takaisin poliisintyöhönsä.


title: Jonathan Togo

text: Joulukuussa 2009 Togo pidätettiin tämän pahoinpideltyä tyttöystäväänsä. Hänet pidätettiin 50 000 dollarin takuita vastaan, ja se maksettiin seuraavana päivänä.


title: Jonathan Togo

text: Togo seurusteli aiemmin näyttelijä Diana Gettingerin kanssa.


title: Gerli Padar

text: Gerli Padar (s. 6. marraskuuta 1979 Haljala, Viron SNT) on virolainen laulaja. Gerli on vuoden 2001 Euroviisut voittaneen Tanel Padarin sisko. Padar osallistui vuoden 2007 Euroviisuihin laululla "Partners in Crime", mutta ei päässyt finaaliin.


title: Gert Maritz

text: Gerhardus Martinus Maritz (maaliskuu 1797 Graaff Reinet, Kapmaa – 23. syyskuuta 1838 Klein-Tugela, Natal) oli yksi Suuren valluksen voortrekker-johtajista. Maritzin kuoleman jälkeen voortrekkerien keskeisesksi johtajaksi nousi Andries Pretorius. Pietermaritzburgin kaupunki Etelä-Afrikassa on nimetty Gert Maritzin ja Piet Retiefin mukaan.


title: Gert Maritz

text: Maritz, toisin kuin suurin osa muista voortrekkereistä oli syntynyt ja kasvanut kaupungissa. Hän oli toiminut Graaff-Reinetissa vaununrakentajana ja noussut yhdeksi kaupungin varakkaimmista porvareista. Brittihallinnon määräys vapauttaa orjat Kapmaan siirtokunnassa aiheutti Maritzille taloudellista vahinkoa ja hän lähti Graaff-Reinetistä vaellukselle syyskuussa 1836. Hän nousi pian suuren voortrekker-ryhmän presidentiksi ja tuomariksi.


title: Vasomotorinen keskus

text: Vasomotorinen keskus sijaitsee ydinjatkeessa ja aivosillassa ja se ohjaa verenkierron hermostollista säätelyä. Vasomotorinen keskus saa tietoa verenkierrosta kemiallisten aineiden ja neuronien välityksellä. Karotispoukamassa ja aortankaaressa sijaitsevat baroreseptorit tiedottavat vasomotoriselle keskukselle verenpaineesta. Ne reagoivat verisuonten seinämien venytykseen, jolloin niistä lähtee hermoimpulsseja vasomotoriseen keskukseen. Veren tilavuutta mittaavat suurten verisuonten ja sydämen eteisten seinämissä olevat tilavuusreseptorit. Autonominen hermosto välittää vasomotorisen keskuksen käskyt sydämelle ja verisuonille.


title: Teo

text: Teo tai Theo on miehen etunimi.


title: Teo

text: Nimi on peräisin kreikkalaisesta nimestä Theodoros, joka merkitsee "lahja jumalalta".


title: Teo

text: Väestörekisterikeskuksen mukaan Suomessa on 1900-luvun alusta vuoden 2009 loppuun mennessä tasan 600 henkilöä saanut nimekseen "Teo" ja noin 300 henkilöä nimen "Theo"


title: Teo

text: Suomenruotsalaisen kalenterin mukaan Theon samoin kuin myös Teodorin ja Tedin nimipäivä on 9. marraskuuta. Vuodesta 2020 lähtien sama päivä on myös suomenkielisen kalenterin mukaan Teon nimipäivä.


title: Juuli Niemi

text: Juuli Niemi (s. 24. heinäkuuta 1981) on suomalainen proosarunoilija, kirjailija ja käsikirjoittaja.


title: Juuli Niemi

text: Niemi on valmistunut ylioppilaaksi vuonna 1999 ja opiskellut yleistä kirjallisuustiedettä Helsingin yliopistossa sekä kirjoittamista Oriveden opistossa. Hänen esikoisteoksensa "Tara" ilmestyi vuonna 2003. Häneltä on julkaistu myös toinen proosarunoteos "Pitkästä ilosta" (2005) sekä novellikokoelma "Tule hyvä" (2007). Hänen teoksensa "Et kävele yksin" sai vuoden 2016 lasten- ja nuortenkirjallisuuden Finlandia-palkinnon.


title: Juuli Niemi

text: Niemi on käsikirjoittanut sisarensa Inari Niemen ohjaaman "Kesäpaikka"-novellielokuvan (2009) sekä isänsä Raimo O. Niemen ohjaaman elokuvan "Roskisprinssi" (2011). Jälkimmäinen perustuu Tuija Lehtisen samannimiseen romaaniin.


title: Gon säännöt

text: Go on muinaisessa Kiinassa keksitty kaksin pelattava lautapeli. Gon säännöt ovat perusperiaatteeltaan yksinkertaisia, ja ne on helppo oppia. Go on pelinä kuitenkin niin monimuotoinen, että sen sääntöjen syvällisempi tuntemus on hyväksi kaikille pelaajille. Säännöt ovat peräisin pitkästä historiallisesta perinteestä, jossa ne eivät esiintyneet tarkoissa formalisoiduissa muodoissa. Nykyään varsinkin turnausten yhteydessä tarvitaan kuitenkin selkeitä sääntöjä.


title: Gon säännöt

text: Gon säännöistä on olemassa muutamia laajalti käytettyjä muunnelmia, jotka voidaan karkeasti jakaa joko japanilais- tai kiinalaistyylisiin sääntöihin. Kaikki muunnelmat kuitenkin kuvailevat strategisesti ja taktisesti saman pelin. Muunnelmien väliset erot koskevat lähinnä pisteidenlaskun yksityiskohtia ja harvinaisten poikkeustapausten käsittelytapoja. Aloittelijan näkökulmasta kaikki säännöt ovat käytännössä samanlaisia. Tässä artikkelissa sääntöjä kuvataan Suomessakin käytettävän japanilaisen sääntökokoelman pohjalta. Sääntökokoelmien välisiä eroja tarkastellaan tarkemmin artikkelin lopussa.


title: Gon säännöt

text: Sääntö: Gota pelaa kaksi pelaajaa, musta ja valkoinen.


title: Gon säännöt

text: Yleensä kaksi pelaajaa pelaavat toisiaan vastaan. Toinen pelaa mustilla ja toinen valkoisilla kivillä. Gota voi pelata myös useampi pelaaja. Esimerkiksi parigossa kaksi pelaajaa muodostavat keskenään yhden ryhmän ja pelaavat vuorotellen toista kahden pelaajan ryhmää vastaan. Yksi pelaaja voi myös pelata kahta tai jopa useampaa peliä yhtä aikaa eri pelaajien kanssa.


title: Gon säännöt

text: Sääntö: Go on lautapeli. Lauta on 19 pysty- ja 19 vaakaviivan muodostama neliö.


title: Gon säännöt

text: Periaatteessa gota voi pelata minkä kokoisella laudalla tahansa. Kolme ”peruskokoa” ovat 9 x 9, 13 x 13 ja 19 x 19. Aloittelijoiden on helppo opetella gon perussäännöt pienellä 9 x 9 kokoisella laudalla, koska isommilla laudoilla esiintyvät monimuotoiset strategiat eivät pääse hämmentämään vasta-alkajaa pienellä laudalla pelattaessa. Kokemuksen karttuessa aloittelija voi siirtyä joko suoraan 19 x 19 kokoiselle laudalle tai totuttautua ensin pelaamaan 13 x 13 kokoisella laudalla.


title: Gon säännöt

text: Laudan kohtaa, jossa pysty- ja vaakasuora viiva risteävät toisensa, kutsutaan risteyskohdaksi. Virallisessa peruslaudassa (19 x 19) näitä risteyskohtia on yhteensä 361. Seuraavassa kaaviossa esitetään 5 x 5 kokoinen lauta, johon yksi risteyskohta on merkitty punaisella ympyrällä.


title: Gon säännöt

text: Sääntö: Kiviä on mustia ja valkoisia.


title: Gon säännöt

text: Gota pelataan mustilla ja valkoisilla kivillä, joita asetellaan yksi kerrallaan laudalle tyhjiin risteyskohtiin. Kiviä tulisi olla teoriassa loputon määrä kullakin pelaajalla, mutta käytännössä noin 180,5 kiveä riittää yhdelle pelaajalle 19 x 19 laudalla. Jos pelaajalta jostain syystä kuitenkin loppuisivat kivet, tulee niitä hankkia hänelle lisää. Kivien mahdollisella loppumisella ei saa olla vaikutusta pelin kulkuun tai sen lopputulokseen.


title: Gon säännöt

text: Yleensä kova, sileä ja miellyttävä käsitellä. Muodoltaan leveä, mutta matala nappula. Voi olla, että lukematon määrä riisin jyviä on pyöräytetty akselinsa ympäri.(kts. y-suunnassa epätavallisen paljon pullistunut riisin jyvä pyöräytettynä x- akselinsa ympäri). Go pelissä käytettäviä "kiviä" säilytetään yleensä puusta, tai muusta, tehdyssä kupissa.


title: Gon säännöt

text: Huomattavaa gon:n nappuloista


title: Gon säännöt

text: Go peli ei varsinaisesti määrittele käytettävien nappuloiden muotoa, kokoa eikä ominaisuuksia lukuun ottamatta väriä. Suurin sallittu lukumäärä go nappuloiden eri väreille on kaksi.


title: Gon säännöt

text: Määritelmä: ”Ketju” koostuu kahdesta tai useammasta saman värisestä kivestä, jotka on ”kytketty” toisiinsa.


title: Gon säännöt

text: Kivien kytkentä tarkoittaa sitä, että kaksi tai sitä useampi kivi on kosketuksissa toisiinsa. Tässä on viiden mustan kiven muodostama ryhmä:


title: Gon säännöt

text: Määritelmä: ”Vapaus” on tyhjä risteyskohta, joka on kiven tai ketjun välittömässä yhteydessä.


title: Gon säännöt

text: Yhdellä kivellä voi olla yhteensä neljä vapautta. Tässä on kuvattu yhden valkoisen kiven ja yhden mustan ryhmän vapaudet:


title: Gon säännöt

text: Sääntö: Kerran pelattu kivi säilyy laudalla samassa risteyskohdassa mihin se on pelattu.


title: Gon säännöt

text: Gossa kiviä ei liikutella pelilaudalla, vaan kivet pysyvät niissä paikoissa mihin ne on pelattu kahta poikkeusta lukuun ottamatta. Kiviä voidaan vangita, jolloin ne poistetaan laudalta ja pisteitä laskettaessa kiviä voidaan siirrellä tai poistaa laudalta sääntömuunnelmasta riippuen. Kivet on järjestettävä uudelleen alkuperäisiin asemiinsa, jos ne ovat tahattomasti liikkuneet laudalla.


title: Gon säännöt

text: Sääntö: Pelaajat vuorottelevat pelaten yhden kiven vuorollaan. Musta aloittaa.


title: Gon säännöt

text: Yleensä musta aloittaa pelaamisen. Poikkeuksena ovat tasoituspelit, joissa valkea pelaa ensin. Tasoituspeleihin liittyvät säännöt esitetään Lisäsäännöt-osiossa. Pelaajat sopivat keskenään tai arpovat sen, kumpi heistä pelaa mustilla. Virallisissa turnauksissa tai kerhoissa värit on voitu määrätä jo etukäteen.


title: Gon säännöt

text: Sääntö: Kun pelaaja tekee ”siirron”, hän laittaa yhden kiven laudalle tyhjään risteyskohtaan.


title: Gon säännöt

text: Kiven saa pelata mihin tahansa laudalla olevaan tyhjään risteyskohtaan (myös laudan reunoihin), jos säännöt eivät sitä kiellä. Seuraavassa kaaviossa esitetään yksi mustan tekemä siirto:


title: Gon säännöt

text: Sääntö: Kivi tai ryhmä poistetaan laudalta, kun sen viimeinen vapaus täyttyy.


title: Gon säännöt

text: Jos pelaaja pelaa kiven vastustajansa kiven tai ryhmän viimeisen vapauden päälle, niin hän vangitsee kyseisen kiven tai ryhmän ja poistaa sen laudalta. Pelaaja siirtää vangitsemansa kivet erilleen muista kivistä. Poistetut kivet ovat pelin lopussa hyödyksi pelaajalle. Kolmessa seuraavassa kaaviossa esitetään neljän valkoisen kiven vangitseminen. Valkoisten kivien viimeinen vapaus on merkitty punaisella ympyrällä. Pelin lopussa laudalle jää usein kiviä, joiden vangitsemista pelaaja ei voi estää. Kyseisten kivien katsotaan olevan ”kuolleita”, ja ne luetellaan kuuluvaksi toisen pelaajan vankien joukkoon. Kuolleita kiviä ei siis välttämättä tarvitse vangita, vaan viimeistään pisteitä laskettaessa ne poistetaan laudalta. Viimeisessä kaaviossa esitetään kolme kuollutta valkoista kiveä.


title: Gon säännöt

text: Sääntö: Pelaaja ei saa pelata kiveään siten, että se johtaisi yhden tai useamman hänen oman kivensä välittömään poistamiseen laudalta.


title: Gon säännöt

text: Itsemurhaa koskevat säännöt vaihtelevat eri sääntömuunnelmissa. Useimmat sääntömuunnelmat kieltävät pelaajia pelaamasta niin, että pelattu kivi tulisi välittömästi poistaa laudalta vangittuna. Vasemmanpuoleiseen kaavioon on merkitty punaisella ympyrällä risteyskohta, johon valkoinen ei saa pelata. Vapautuksettomaan risteyskohtaan saa pelata vain, jos sillä siirrolla vangitaan vastustajalta yksi tai useampi kivi (mustan pelaama kivi oikeanpuoleisessa kaaviossa). Muutamissa muunnelmissa useamman kuin yhden kiven itsemurha sallitaan, sillä itsemurhasta voi joskus olla strategista hyötyä.


title: Gon säännöt

text: Sääntö: Pelaaja voi halutessaan olla pelaamatta vuorollaan kiveä.


title: Gon säännöt

text: Yleensä pelaajat pelaavat aina vuorollaan kiven. Pelaajilla on kuitenkin aina mahdollisuus olla pelaamatta. Peli päättyy, jos molemmat pelaajat passaavat peräjälkeen.


title: Gon säännöt

text: Pelaaminen päättyy, kun molemmat pelaajat passaavat peräkkäin. Sen jälkeen pelaajat suorittavat pisteiden laskennan. Pisteiden laskentatavat vaihtelevat eri sääntömuunnelmissa, mutta tavasta riippumatta eniten pisteitä ansainnut pelaaja voittaa. Pelaaja voi luovuttaa koska tahansa, jos hän katsoo olevansa niin pahasti alakynnessä, ettei pysty enää voittamaan. Pelaaja häviää välittömästi, jos häneltä loppuu peliaika (vain kun käytetään erillisiä pelikelloja).


title: Gon säännöt

text: Peli voi päättyä myös molempien pelaajien häviöön (ainakin japanilaisissa säännöissä). Niin tapahtuu, jos yksi tai useampi kivi on liikkunut laudalla, eikä niitä pystytä palauttamaan oikeisiin paikkoihinsa. Pelaaja voi tahattomasti siirtää yhtä tai useampaa kiveä pelatessaan (esimerkiksi paidan hiha voi siirtää kiviä pelaajan huomaamatta). Pelaajien on järjestettävä kivet takaisin asemiinsa. Jos he eivät pysty siihen, peliä ei voi jatkaa ja se päättyy molempien pelaajien tappioon.


title: Gon säännöt

text: Pisteiden laskenta on suurin yksittäinen tekijä, joka erottaa eri sääntömuunnelmia toisistaan. Yleisemmin käytössä olevat laskentatavat ovat alueeseen perustuva laskentatapa (perinteinen japanilainen sääntökokoelma) ja kiviin perustuva laskentatapa (perinteinen kiinalainen sääntökokoelma). Muitakin vähemmän käytettyjä laskentatapoja on olemassa. Pisteitä pelaajat voivat saada käytettävästä sääntökokoelmasta riippuen joko valtaamistaan tyhjistä risteyskohdista, vangitsemistaan vastustajan kivistä tai omista kivistään. Sääntökokoelmasta riippumatta jokainen edellä luetelluista on yhden pisteen arvoinen.


title: Gon säännöt

text: Japanilaisissa säännöissä pisteiden laskenta ja voittajan määrittäminen perustuvat pelaajien valtaamiin alueisiin. Pelaajan pistemäärä lasketaan laskemalla kaikki pelaajan hallitsemat tyhjät risteyskohdat ja vähentämällä saadusta luvusta pelaajalta mahdollisesti vangittujen kivien määrä. Yleensä laskenta suoritetaan niin, että pelaajat asettavat vangitsemansa kivet vastustajansa hallitsemille alueille ja järjestävät tämän jälkeen kivet laudalla niin, että pelin lopullinen tulos on mahdollisimman helposti laskettavissa.


title: Gon säännöt

text: Alla esitetään esimerkki japanilaisen sääntökokoelman mukaisesta pisteidenlaskentatavasta. Ensimmäisessä kaaviossa peli on juuri päättynyt. Pelin aikana vain yksi valkoinen ja yksi musta kivi on vangittu, eikä laudalla ole yhtään kuollutta kiveä. Toisessa kaaviossa vangit asetetaan laudalle. Kolmannessa kaaviossa kivet järjestetään niin, että alueiden laskenta on mahdollisimman helppoa. Valkean hallinnassa on 6 risteyskohtaa ja mustalla 5 risteyskohtaa. Lopullinen tulos on siis 6 pistettä valkealle ja 5 pistettä mustalle. Valkea voittaa pelin yhdellä pisteellä.


title: Gon säännöt

text: Kiinalaisissa säännöissä voittaja määritellään kivien avulla seuraavasti. Laudalta poistetaan ensin kaikki kuolleet kivet ja sitten kaikki valkoiset kivet. Tämän jälkeen mustan hallitsemat alueet täytetään kokonaan mustilla kivillä. Sitten mustien kivien määrä lasketaan. Musta voittaa pelin, jos laudalla on kiviä enemmän kuin puolet laudan risteyskohtien määrästä. 19 x 19 kokoisella laudalla on 361 risteyskohtaa, joten musta voittaa jos hänellä on kiviä laudalla 181 tai sitä enemmän. Muussa tapauksessa pelin voittaa valkeilla pelaava pelaaja. Mustan alueet voidaan myös jättää täyttämättä, jolloin mustan pistemäärä lasketaan laskemalla japanilaisen laskentatavan tavoin mustan hallitsemien tyhjien risteyskohtien määrä ja laudalla olevien mustien kivien määrä.


title: Gon säännöt

text: Alla esitetään esimerkki kiinalaisten sääntöjen mukaisesta pisteenlaskennasta. Ensimmäisessä kaaviossa peli on juuri päättynyt. Toisessa kaaviossa laudalta poistetaan yksi mustan ja yksi valkean kuollut kivi. Kolmannessa kaaviossa valkoisen kivet poistetaan laudalta. Viimeisessä kaaviossa mustan alueet täytetään mustilla kivillä. Mustalla on laudalla yhteensä 13 kiveä eli enemmän kuin puolet laudan risteyskohtien lukumäärästä (tässä esimerkissä laudalla on yhteensä 25 risteyskohtaa). Musta voittaa pelin.


title: Gon säännöt

text: Määritelmä: Neutraali risteyskohta, joka ei hyödytä kumpaakaan pelaajaa.


title: Gon säännöt

text: Laudalle jää usein sellaisia risteyskohtia, jotka eivät ole kummankaan pelaajan hallinnassa. Nämä risteyskohdat ovat neutraaleja kohtia, eikä kumpikaan pelaaja saa niistä pisteitä. Tällaisia risteyskohtia kutsutaan "dame"iksi. Damet pyritään yleensä pelaamaan täyteen kiviä pelin lopussa pisteiden laskemisen helpottamiseksi. Kaikilla sääntökokoelmilla on yleensä omat damen määritelmänsä. Esimerkiksi kiinalaisessa sääntökokoelmassa dameista saa pisteitä ja ne jaetaan tasan pelaajien kesken, kun taas japanilaisten sääntöjen mukaan pelattaessa damet ovat neutraaleja.


title: Gon säännöt

text: Alla on kaksi kaaviota, joissa toisessa kuvataan dame ja toisessa risteyskohta, joka näyttää damelta. Vasemmanpuoleisessa kaaviossa punaisella ympyrällä merkitty risteyskohta on dame. Se ei ole kummankaan pelaajan hallinnassa, eikä sen täyttäminen vaikuta pelin lopputulokseen. Oikeanpuoleisessa kaaviossa punaisella ympyrällä merkitty risteyskohta ei ole dame. Se ei ole kummankaan pelaajan hallittavissa, mutta siihen pelaaminen vaikuttaa pelin lopputulokseen. Jos valkea pelaa siihen, niin hän ansaitsee yhden pisteen valtaamalla itselleen yhden risteyskohdan laudan vasemmasta laidasta. Jos musta pelaa siihen, niin valkea menettää pisteen, koska hän joutuu pelaamaan laidassa olevaan risteyskohtaan, jotta voisi estää mustaa vangitsemasta yhtä valkoista kiveä laudan vasemmasta reunasta.


title: Gon säännöt

text: Sääntö: Tilanne on ”tasapeli”, jos kosketuksissa olevat mustan ja valkean ryhmät eivät ole eläviä eikä kumpikaan pelaaja pysty vangitsemaan toisen ryhmää.


title: Gon säännöt

text: Yllä kuvatussa kaaviossa on kuvattu mustan ja valkean kivien ryhmät, joilla kullakin on yksi vapaus ryhmänsä sisällä ja yksi yhteinen vapaus (merkitty punaisella ympyrällä). Kummallakin pelaajalla on tässä tilanteessa vain kaksi siirtovaihtoehtoa. Pelaajat voivat pelata kiven joko oman ryhmänsä sisällä olevaan vapauteen tai ryhmien yhteiseen vapauteen. Kumpikaan siirto ei ole taktisesti ajateltuna hyvä, sillä se antaisi toiselle pelaajalle tilaisuuden vangita kiven pelanneen pelaajan ryhmä, koska sillä olisi siirron jälkeen vain yksi vapaus. Tilanne on siis ”tasapeli”, koska mitään kannattavaa siirtoa ei ole tehtävissä. Tällaista tilannetta kutsutaan "sekiksi". Useimmissa sääntökokoelmissa seki katsotaan alueelliseksi tasapeliksi, eikä siitä koidu kummallekaan pelaajalle hyötyä tai haittaa.


title: Gon säännöt

text: Sääntö: Kiven vangitseminen on laiton siirto, jos se luo koko laudalle saman pelitilanteen kuin sitä edeltänyt siirto.


title: Gon säännöt

text: Yllä kuvatuissa kaavioissa musta vangitsee yhden valkoisen kiven pelaamalla kiven valkoisten kivien keskelle. Valkoinen ei voi sääntöjen mukaan nyt vangita mustan kiveä, koska silloin pelilaudalla olisi jälleen sama tilanne kuin ennen mustan siirtoa. Jos valkea saisi vangita mustan pelaaman kiven, niin silloin mustakin pystyisi vangitsemaan vuorostaan valkoisen kiven ja kivien vangitseminen voisi jatkua loputtomiin eikä peli etenisi lainkaan. Kō-sääntö estää tällaisen ikuisen pattitilanteen ja turvaa pelin etenemisen. Valkoisen on pelattava jokin muu siirto, jonka jälkeen tilanne pelilaudalla muuttuu ja mustan kiven vangitseminen tulee taas valkoiselle mahdolliseksi. Joissakin sääntömuunnelmissa on olemassa erityinen ”super-kō”-sääntö, joka kieltää minkä tahansa aiemman tilanteen toistumisen laudalla.


title: Gon säännöt

text: Yhtä vahvojen pelaajien välistä peliä on hieman tasoitettava, koska mustilla pelaava pelaaja olisi muutoin edullisemmassa asemassa valkeilla pelaavaan pelaajaan nähden, koska mustilla pelaava pelaaja aloittaa pelin. Tämän pienen edun takia valkoisen lopulliseen pistemäärään lisätään ylimääräisiä pisteitä pelin lopussa. Näitä ylimääräisiä pisteitä kutsutaan komiksi. Komin suuruus vaihtelee eri sääntömuunnelmissa.


title: Gon säännöt

text: Vahvan ja häntä heikomman pelaajan pelatessa komi ei ole riittävä keino pelaajien tasoeron kompensoimiseksi. Heikompi pelaaja pelaa mustilla ja hän saa pelaajien tasoeron suuruudesta riippuvan määrän tasoituskiviä. Tasoituskivet asetetaan tiettyihin risteyskohtiin laudalle kivien määrästä riippuen. Tasoituskivien määrä ja asemat vaihtelevat eri sääntömuunnelmissa.


title: Gon säännöt

text: Yhtä vahvojen pelaajien pelatessa mustan aloittajan etu kompensoidaan komilla eli ”tasoituspisteillä”. Komin suuruus vaihtelee jonkin verran eri sääntömuunnelmissa. Yleisimmät arvot ovat 5,5; 6,5 ja 7,5. Komi ei yleensä ole tasaluku, vaan siihen sisällytetään puolikas piste, jotta tasapelit voitaisiin välttää. Tasoituspeleissä heikommalle pelaajalle annetaan tasoituskivien lisäksi yleensä myös 0,5 pisteen komi, jotta tasapelit olisivat vältettävissä myös vahvemman ja heikomman pelaajan välisissä peleissä.


title: Gon säännöt

text: Komin suuruus voi muuttua ajan kuluessa. Jos gon ammattilaisten pelaamissa virallisissa turnauspeleissä musta voittaa selvästi valkoista useammin, niin komin arvoa nostetaan, jotta pelaajat voivat pelata tasaväkisesti riippumatta siitä pelaavatko he mustilla vai valkeilla kivillä.


title: Gon säännöt

text: Eritasoisten pelaajien välisissä peleissä pelaajien tasoero kompensoidaan heikommalle pelaajalle annettavilla tasoituskivillä. Pelaajien tasoeroa mitataan hyvin tarkalla luokitusjärjestelmällä, joka koostuu erilaisista tasoluokista. Pelaajien välinen tasoero on suoraan verrannollinen tasoituskivien määrään. Esimerkiksi jos vahvempi pelaaja on luokitusjärjestelmässä viisi tasoa heikompaa pelaajaa ylempänä, niin heikompi pelaaja saa viisi tasoituskiveä. Tasoituskiviä voidaan antaa yleensä korkeintaan yhdeksän kappaletta. Pelin katsotaan olevan lähinnä opetuspeli, jos pelaajien tasoero oikeuttaisi heikomman pelaajan saamaan enemmän kuin yhdeksän tasoituskiveä.


title: Gon säännöt

text: Tasoituskiviä ei asetella laudalle mielivaltaisesti, vaan niille on merkitty tarkat sijoituspaikat laudan pintaan pienillä mustilla pisteillä. Tasoituskivien sijoittelu laudalle tehdään näihin pisteillä merkittyihin risteyskohtiin tietyssä järjestyksessä, joka vaihtelee hieman tasoituskivien määrästä riippuen. Tasoituskivien asettamisen jälkeen valkoisilla kivillä pelaava pelaaja aloittaa pelaamisen. Alla esitetään oheisen kuvan avulla tasoituskivien sijoittaminen 19 x 19 kokoiselle laudalle japanilaisten sääntöjen mukaan:Jos heikompi pelaaja on pelaajien luokitusjärjestelmässä yhden tason vahvemman alapuolella, saa hän vain oikeuden pelata mustilla. Tasoituskiven antaminen tässä tilanteessa soisi mustalle paremmat asemat valkoiseen verrattuna. Pienemmillä laudoilla pelattaessa tasoituskivien määrä ja sijoittelutavat vaihtelevat.


title: Gon säännöt

text: Gon tempoa ja pelin kestoa voidaan säädellä käyttämällä erilaisia pelikelloja. Vapaammissa kotipeleissä niitä ei välttämättä käytetä lainkaan, mutta kerhoissa ja virallisissa turnauksissa (digitaalisia) kelloja käytetään yleisesti. Pelaajien ajankäytön ja pelien keston kontrolloimiseen on olemassa erilaisia aikajärjestelmiä. Yleisemmin käytettävät aikajärjestelmät ovat absoluuttinen aika, perinteinen byō-yomi ja kanadalainen byō-yomi.


title: Gon säännöt

text: Absoluuttista aikaa käytettäessä molemmilla pelaajilla on tietty määrä aikaa siirtojensa tekemiseen. Perinteisessä byō-yomissa pelaajilla on absoluuttisen ajan päättymisen jälkeen käytettävissään tietty määrä byō-yomi-jaksoja, joiden aikana pelaajan on tehtävä siirtonsa. Kanadalainen byō-yomi on perinteisen byō-yomin kehittyneempi muoto, missä pelaajan on pelattava tietty määrä kiviä yhden byō-yomi-jakson aikana.


title: Gon säännöt

text: Absoluuttinen aika on kaikkein yksinkertaisin tapa rajoittaa pelin kestoa ja/tai nostaa pelin tempoa. Molemmilla pelaajilla on tietty määrä aikaa, jonka puitteissa heidän on määrä pelata (esimerkiksi 60 minuuttia). Pelaajan aika kuluu vain hänen omalla vuorollaan. Jos pelaajan aika kuluu loppuun, on hän hävinnyt pelin. Absoluuttisen ajan määrä vaihtelee suurestikin pelipaikan mukaan. Kotipeleissä ja internetissä sen määrä on vapaasti valittavissa, mutta kerhoissa ja turnauksissa ajan määrä on usein ennalta määrätty.


title: Gon säännöt

text: Perinteinen byō-yomi on absoluuttista aikajärjestelmää hieman monimutkaisempi järjestelmä. Pelaajilla on absoluuttisen ajan lisäksi tietty määrä byō-yomi-jaksoja, joita käytetään kun pelaajan absoluuttinen aika on kulunut loppuun. Byō-yomi-jakso on erikseen määritelty lyhyt aika (esimerkiksi 30 sekuntia), jonka kuluessa pelaajan on määrä suorittaa yksi siirto. Pelaaja menettää yhden byō-yomi-jaksoistaan, jos hän ei tee siirtoaan sen aikana. Pelaajan vuoro ei pääty, vaan hänen seuraava byō-yomi-jaksonsa alkaa. Pelaajan vuoro päättyy, kun hän tekee siirtonsa ja osittain kulunut byō-yomi-jakso alkaa alusta hänen seuraavalla vuorollaan. Pelaaja häviää pelin jos hänen viimeinen byō-yomi-jaksonsa päättyy.


title: Gon säännöt

text: Kanadalainen byō-yomi on yhtä lisäystä lukuun ottamatta samanlainen aikajärjestelmä kuin perinteinen byō-yomi. Kanadalaisessa byō-yomissa pelaajien on määrä pelata tietty määrä kiviä (esimerkiksi viisi kiveä) yhden byō-yomi-jaksonsa aikana. Pelivuoro vaihtuu yhden kiven pelaamisen jälkeen ja kuluvan byō-yomi-jakson aika pysähtyy. Ajan kuluminen jatkuu pelaajan seuraavalla vuorolla. Pelaaja häviää pelin jos hänen byō-yomi-jaksonsa loppuvat tai jos hän ei ehdi pelata kaikkia yhden jakson aikana pelattavaksi määriteltyjä kiviä kyseisen jakson aikana.


title: Gon säännöt

text: Gon säännöistä on olemassa monia toisistaan poikkeavia kokoelmia, jotka voidaan jakaa karkeasti joko japanilaisiin tai kiinalaisiin sääntöihin perustuviksi kokoelmiksi. Tunnetuimpia kokoelmia ovat muun muassa japanilaiset säännöt, kiinalaiset säännöt ja AGA:n (Amerikan Go-liiton) käyttämät sääntömuunnelmat. Japanilaiset säännöt ovat kaikkein laajimmalle levinnyt sääntökokoelma. Japanilaisia sääntöjä käytetään Japanin ja Korean lisäksi lähes kaikkialla. Kiinalaisia sääntöjä käytetään lähinnä vain Kiinassa ja Uudessa-Seelannissa. AGA:n säännöt puolestaan ovat käytössä yleensä vain Amerikassa. Monet maat ja go-liitot käyttävät myös omia sääntökokoelmiaan. Suomessa käytetään japanilaisia sääntöjä.


title: Gon säännöt

text: Suurimmat sääntökokoelmien väliset erot ovat pisteidenlaskentatavoissa. Japanilaisiin sääntöihin perustuvissa muunnelmissa käytetään japanilaista pisteidenlaskutapaa ja vastaavasti kiinalaisiin sääntöihin perustuvissa muunnelmissa kiinalaista laskentatapaa. Pienempiä eroja eri kokoelmien välillä on lähinnä erikoistilanteita koskevissa säännöissä, kuten ko-tilanteita, sekiä, damea tai itsemurhaa määrittelevissä säännöissä. Epävirallisissa kotipeleissä ja internetin go-palvelimilla pelaajat voivat vapaasti valita haluamansa sääntökokoelman, mutta kerhoissa ja erilaisissa turnauksissa käytetään yleensä vain tiettyä ja ennalta määrättyä sääntökokoelmaa.


title: Gon säännöt

text: Japanilaiset säännöt ovat laajimmalle levinnyt sääntökokoelma. Niitä käytetään Japanissa ja Koreassa sekä suurimmassa osassa gota pelaavista maista. Japanilaisissa säännöissä pelaajan pisteet lasketaan laskemalla yhteen pelaajan valtaamat tyhjät risteyskohdat ja vähentämällä niistä vankien lukumäärä. Sekin sisällä olevia leikkauspisteitä ei lasketa alueeksi, dameista ei saa pisteitä, tasoituskivet asetetaan ennalta määrättyihin paikkoihin, komi on 6,5 ja itsemurha on aina kielletty.


title: Gon säännöt

text: Kiinalaiset säännöt ovat toinen tunnettu sääntökokoelma. Kiinalaisia sääntöjä käytetään pääasiassa Kiinassa ja Uudessa-Seelannissa. Pisteet lasketaan laskemalla pelaajan valtaamat risteyskohdat ja hänen pelaamiensa kivien määrä. Vangituilla kivillä ei ole vaikutusta pistetilanteeseen. Sekissä pelaajat saavat pisteitä valtaamistaan risteyskohdista. Tasoituskivien asettelu on vapaamuotoista. Pisteenlaskentatavasta johtuen dameja ei ole. Komi on 7,5 ja itsemurha on aina kielletty.


title: Gon säännöt

text: Amerikassa käytetään Amerikan go-liiton laatimia sääntöjä. Ne ovat sikäli poikkeuksellisia, että pelaajat voivat käyttää sekä japanilaista että kiinalaista pisteenlaskentatapaa. Jotta pelin lopputulos olisi täysin sama riippumatta käytettävästä pisteidenlaskutavasta, pelaaja antaa aina passatessaan yhden kiven vangiksi vastustajalleen ja peli päätetään aina valkean passaukseen (muissa sääntömuunnelmissa on yhdentekevää missä järjestyksessä pelaajat passaavat pelin päättyessä). Sekissä pelaajat saavat pisteitä valtaamistaan risteyskohdista. Tasoituskivet asetellaan ennalta määrättyihin paikkoihin. Damet ovat neutraaleja. Komi on 7,5 ja itsemurha on aina kielletty. Ko-säännön lisäksi käytössä on niin sanottu super-ko-sääntö.


title: Gon säännöt

text: Pelattaessa turnauksissa on pelin sääntöjen lisäksi noudatettava turnaussääntöjä. Suomessa käytetään yleensä Euroopan Go-liiton turnaussääntöjä .


title: Gon säännöt

text: Gon säännöt ovat pysyneet periaatteiltaan lähes muuttumattomina koko gon pitkän historian ajan. Pieniä muutoksia on kuitenkin tapahtunut. Gota pelattiin muinaisessa Kiinassa 17×17 -kokoisella laudalla gon ollessa vielä suhteellisen nuori peli, mutta 19×19 -kokoinen lauta vakiintui ajan myötä peruslaudaksi. Ensimmäisestä japanilaisesta gon sääntöjä käsittelevästä kirjasta tiedetään vain sen nimi "Go Shiki" (). Sanotaan, että kirjan kirjoitti Tachibana Kanren -niminen munkki vuonna 913. Ensimmäinen japanilainen muistiin merkitty peli on päivätty vuodelle 1253. Tokugawa Ieyasu perusti erillisen valtion viraston valvomaan gon aseman ja sääntöjen kehitystä Japanissa 1600-luvun alkupuolella. Samoihin aikoihin luotiin myös vastaavanlainen virasto käsittelemään shogiin (japanilaiseen shakkiin) liittyviä asioita.


title: Gon säännöt

text: Komi keksittiin 1930-luvulla kun huomattiin, että musta voittaa selvästi valkoista useammin. Aluksi komia pidettiin pikemminkin taakkana kuin oikeutettuna tasoituksena. Ajan kuluessa pelaajat kuitenkin omaksuivat komin pysyväksi osaksi gota. Ensimmäinen virallinen turnaus, jossa komia käytettiin oli Japanissa vuonna 1937 pelattu turnaus, jonka voittaja sai oikeuden pelata eläkkeelle siirtyvää mestaria vastaan. Komin arvo oli aluksi pieni, mutta se nousi ajan myötä nykyiselle tasolleen. Komin käyttöön otto muutti pelaajien välisiä voimasuhteita, koska valkoinen sai nyt korvauksen mustan aloittajan edusta. Tämän takia jotkin gon avausteorioista eli "josekeista" jäivät pois käytöstä. Josekin luonteeseen kuuluu antaa molemmille pelaajille strategisesti yhtä hyvät asemat laudalla eli pitää yllä strategista tasapainoa. Komin tuoma pelaajien välisen ”voimatasapainon” muutos laski siten joidenkin josekien suosiota, koska komi muutti niiden luonnetta niin, että niiden pelaaminen olisi toiselle pelaajalle kannattavampaa kuin toiselle.


title: Gon säännöt

text: Gosta on olemassa monia vaihtoehtoisia pelaamisen muotoja, joita voidaan käyttää esimerkiksi vasta-alkajien opettamiseen tai vaikeustason nostamiseen kokeneiden pelaajien välisissä peleissä. Tunnettuja variantteja ovat muun muassa Atari-go (), Yhden värin go (), Sokko-go (), Pari-go () ja Moniväri-go ().


title: Gon säännöt

text: Atari-gossa säännöt ovat muutoin samanlaiset kuin ”normaalissa” gossa, mutta pelin voittaa se pelaaja, joka ensimmäisenä vangitsee vastustajaltaan tietyn verran kiviä (yleensä yhden). Atari-gota käytetään yleensä silloin, kun vasta-alkajille opetetaan gon sääntöjä. Atari-gota on kritisoitu siitä, että se saa aloittelijat keskittymään liikaa kivien vangitsemiseen. Yhden värin gossa pelaajat pelaavat gota käyttäen saman värisiä kiviä. Kyseinen variantti on tarkoitettu kokeneille pelaajille, koska siinä pelaajan muisti ja hahmottamiskyky joutuvat kovalle koetukselle, sillä pelaajien on kyettävä erottamaan omat kivensä vastustajan kivistä. Todella kokeneet pelaajat voivat pelata sokko-gota, jossa toinen pelaaja tai jopa molemmat pelaajat pelaavat gota ilman lautaa ja kiviä. Tällöin pelaajien on kyettävä hahmottamaan koko peli mielessään.


title: Gon säännöt

text: Parigo on useammalle pelaajalle tarkoitettu muunnelma, jossa kaksi pelaajaa muodostavat keskenään joukkueen ja pelaavat yhdessä toista kahden pelaajan joukkuetta vastaan. Toinen joukkue pelaa mustilla ja toinen valkoisilla kivillä. Yksi joukkue pelaa vuorollaan yhden kiven laudalle. Joukkueessa olevat pelaajat vuorottelevat kiven pelaamista siten, että kumpikaan pelaajista ei pelaa kahta kiveä peräkkäin. Tämän variantin haasteena on yhteisen pelistrategien toteuttaminen joukkuetoverin kanssa. Moniväri-gossa gota pelaa samalla laudalla useampi kuin kaksi pelaajaa. Kukin pelaaja pelaa yhden kiven vuorollaan käyttäen tietyn värisiä kiviä.


title: Andy Barker, P.I.

text: Andy Barker, P.I. oli NBC:n esittämä lyhytaikainen komediasarja, jonka pääosassa oli näyttelijä Andy Richter.


title: Andy Barker, P.I.

text: Richter esitti ohjelmassa Andy Barkeria, tavallista toimistotyöntekijää, josta tulee vahingossa yksityisetsivä. Andy Barker, P.I. kesti lopulta vain kuuden jakson verran. Sarja alkoi NBC-kanavalla torstaina 15. maaliskuuta 2007 ja viimeiset kaksi jaksoa esitettiin lauantaina 14. huhtikuuta 2007.


title: Andy Barker, P.I.

text: Andy Richterin entinen työtoveri Conan O'Brien oli mukana käsikirjoittamassa ja tuottamassa sarjaa. Richter toimi O'Brienin apuna Late Night with Conan O'Brienissa vuodesta 1993 aina vuoteen 2000 asti.


title: Valeren Torvi

text: Valeren Torvi on mystinen esine Ajan Pyörä -sarjassa.


title: Valeren Torvi

text: Valeren torvi on satumainen torvi, jonka puhaltaja pystyy kutsumaan kuolleet sankarit taistelemaan Varjoa vastaan. Vaikka sanotaan Torven toimivan varjoa vastaan, se toimii myös Varjon puolella, jos Torveen puhaltaja niin tahtoo.


title: Valeren Torvi

text: Ihminen, joka ensimmäisenä puhaltaa Torveen, on sidoksissa siihen ja vain tämän henkilön puhalluksesta kuolleet sankarit nousevat taistoon. Muille Torvi on pelkkä tavallinen soitin. Sidosta ei voida purkaa, vaan se purkautuu puhaltajan kuollessa. Silloin ensimmäinen henkilö joka Torveen puhaltaa, saa sidoksen.


title: Valeren Torvi

text:
Torvi on kultainen ja siinä on hopealla kirjoitusta. Kirjoitus on Vanhaa Kieltä, "Tia mi aven Moridin isainde vadin" joka tarkoittaa ""Hauta ei ole mikään este minun kutsulleni."".
Valeren Torvi oli piilotettuna Maailmansilmässä, josta sen haki Rand al'Thor taisteltuaan kahta Hyljättyä ja Ba'alzamonia vastaan. Myöhemmin Torven varastivat Padan Fain muiden pimeänkulkijoiden kanssa, joiden perään Rand, Mat, Perrin ja Ingtar lähtivät.


title: Valeren Torvi

text: Fain johdatti ryhmän Seanchaniin, jossa Mat joutui puhaltamaan Torveen hädän hetkellä, jäätyään Valkeuden Lasten ja Seanchanin armeijoiden väliin. Voitetun taistelun jälkeen, Torvi vietiin Valkoiseen Torniin, jossa se on säilössä. Harva kuitenkaan tietää Torven edes löytyneen, joten etsinnät jatkuivat yhä.


title: Bilbon viimeinen laulu

text: Bilbon viimeinen laulu () on J. R. R. Tolkienin kirjoittama runo, joka on julkaistu pienenä Pauline Baynesin kuvittamana kirjana. Sen on suomentanut Jukka Virtanen. Runo kertoo Bilbo Reppulin näkökulmasta hänen lähdöstään elämänsä lopulla Keski-Maasta.


title: Bilbon viimeinen laulu

text: Tolkien-asiantuntijat Wayne G. Hammond ja Christina Scull ovat verranneet runoa sisällöltään ja tunnelmaltaan Alfred Tennysonin runoon ”Crossing the Bar” (1889), joka käsittelee merta kuoleman metaforana.


title: Bilbon viimeinen laulu

text: Vaikka ”Bilbon viimeinen laulu” ei sisälly "Taruun sormusten herrasta", se on sisällöltään kiinteästi yhteydessä tähän Tolkienin tunnetuimpaan teokseen – siinä määrin, että Brian Sibley ja Michael Bakewell sisällyttivät runon luontevasti 1980-luvun alussa julkaistuun BBC:n radiokuunnelmasovitukseen "Tarusta sormusten herrasta".


title: Bilbon viimeinen laulu

text: ”Bilbon viimeisen laulun” minäkertoja on Bilbo Reppuli, "Hobitin" päähenkilö, joka jättää "Tarun" viimeisessä luvussa Keski-Maan ja lähtee Frodon, Gandalfin ja haltioiden kanssa purjehtimaan kohti Amania, tarumaista lännen maata, joka on tavallisesti kuolevaisten tavoittamattomissa – Bilbo ja Frodo ovat kuitenkin saaneet erityisoikeuden lähteä kuolemattomien haltioiden matkaan. Runon säkeet ovat vanhan ja väsyneen Bilbon Harmaissa Satamissa laulun muodossa esittämät jäähyväiset Keski-Maalle, mutta toisaalta hän suhtautuu matkaan toiveikkaasti, uskoen saavuttavansa viimein rauhan purjehduksen määränpäässä.


title: Bilbon viimeinen laulu

text: Jotkut ovat tulkinneet runon myös Tolkienin omiksi jäähyväisiksi luomalleen fantasiamaailmalle, mutta runon syntyhistoria osoittaa tämän tulkinnan virheelliseksi.


title: Bilbon viimeinen laulu

text: Tolkien kirjoitti runon ensimmäisen version joskus 1920- tai 1930-luvulla. Tuolloin sen nimi oli ”Vestr um haf” (muinaisnorjaa, ) eikä se liittynyt mitenkään Tolkienin omaan fantasiamytologiaan. Joskus "Tarun sormusten herrasta" kirjoittamisen aikana tai sen jälkeen, tarinan lopun hahmotuttua, Tolkien kirjoitti runosta uuden version, jonka päähenkilönä on Bilbo. Joka tapauksessa ”Bilbon viimeinen laulu” oli lopullisessa muodossaan, kun Tolkienin sihteerinä ja avustajana toiminut Joy Hill löysi sen järjestellessään hänen kirjojaan muuton jälkeen lokakuussa 1968. Runo oli kirjoitettu pieneen harjoitusvihkoon, jossa oli vain yksi sivu kansien välissä. Kaksi vuotta myöhemmin, 3. syyskuuta 1970, Tolkien lahjoitti runon ja sen julkaisuoikeudet Joy Hillille kiitoksena pitkäaikaisesta ystävyydestä ja avusta.


title: Bilbon viimeinen laulu

text: Runo julkaistiin julisteena hiukan Tolkienin kuoleman jälkeen. Ensimmäisenä se julkaistiin hollanninkielisenä käännöksenä Alankomaissa loppuvuodesta 1973. Yhdysvaltalaisen Houghton Mifflinin huhtikuussa 1974 julkaiseman version kuvituksena oli tunnelmallinen kuva joesta, Pauline Baynes oli puolestaan piirtänyt George Allen & Unwinin Britanniassa syyskuussa 1974 julkaisemaan versioon kuvan Samista, Merristä ja Pippinistä Harmaiden Satamien laiturilla laivan lipuessa kohti länttä. Baynes piirsi runsaan kuvituksen myös runosta tehtyyn kirjaversioon, joka julkaistiin englanniksi vuonna 1990.


title: Bilbon viimeinen laulu

text: Pauline Baynes oli kuvittajana Tolkienin suosikki aina 1940-luvun lopulla julkaistusta "Maamiehestä ja lohikäärmeestä" lähtien. Hän kuvitti Tolkienin teoksista myös "Sepän ja Satumaan" sekä runokokoelman "Tom Bombadilin seikkailut". Baynesin "Bilbon viimeisen laulun" kirjajulkaisua varten tekemässä kuvituksessa on kolme rinnakkaista teemaa: yksi joka kuvaa Bilbon viimeisiä päiviä Rivendellissä, lähtöä kohti Harmaita Satamia ja lopulta purjehdusta kohti länttä, toinen joka esittelee Bilbon seikkailuja kirjassa "Hobitti eli sinne ja takaisin" sekä kolmas, joka kuvaa vanhaa Bilboa muistelemassa menneitä seikkailujaan. Viimeksi mainittu teema jätettiin kuitenkin pois vuoden 2002 uudistetusta laitoksesta. Suomennos on tehty vuoden 2002 laitoksen mukaan. Sekä alkuteoksen että suomennoksen lopussa on selitykset kustakin kuvituksen aiheesta. Selitykset on kääntänyt Mikael Ahlström.


title: Bilbon viimeinen laulu

text: Brittiläinen muusikko Donald Swann teki ”Bilbon viimeisestä laulusta” laulusovituksen, jonka nuotinnos julkaistiin kirjan "The Road Goes Ever On" toisessa laitoksessa vuonna 1978. Vuoden 2002 kolmannen laitoksen kylkiäiseksi lisätyllä CD:llä on myös säveltäjän ja laulaja William Elvinin levytys kappaleesta. Swann sai runon tekstin Joy Hilliltä Tolkienin hautajaisissa ja sävelsi sen heti. Swannin mukaan kyseessä on duetto, mutta hän esitti sitä usein myös yksin. Elämäkerrassaan hän kertoo laulun perustuvan mansaarelaiseen lauluun ja muistuttavan lisäksi kefalonialaista sävelmää.


title: Bilbon viimeinen laulu

text: Jukka Virtanen suomensi runon alun perin jo vuonna 1988 Ryhmäteatterin Suomenlinnassa esittämää "Taru sormusten herrasta" -kesäteatterinäytelmää varten. Kirjana suomennos ilmestyi vuonna 2005 Baynesin kuvituksin.


title: Bilbon viimeinen laulu

text: Runon julistejulkaisu 1970-luvulla ei vielä saavuttanut juurikaan kriitikoiden huomiota. Vuoden 1990 kirjaversiosta julkaistuissa arvosteluissa Baynesin kuvitus sai enemmän myönteistä huomiota kuin itse teksti. Vuonna 2005 kriitikko Jussi Ahlroth kehui "Helsingin Sanomissa" Virtasen suomennosta hienoksi ja koko teosta ”kauniiksi pieneksi kirjaksi, oikeaksi jalokiveksi Tolkienin ystäville”. "Turun Sanomien" Pertti T. Jokinen mainitsi ”surullisen kauniita pikku säkeitä” sisältävän teoksen laadukkaana kirjallisuutena. Suomen Tolkien-seuran "Legolas"-fanzinessa Elli Leppä kuvaili runoa ”hobittityyliseksi, konstailemattomaksi pieneksi viisuksi” ja totesi Virtasen käännöksen tavoittaneen ”alkutekstin yksinkertaisuuden ja säerakenteen hyvin”. Baynesin kuvitus toi arvostelijan mieleen ”jollain vaikeasti määriteltävällä tavalla – – keskiaikaiset ritariromanssit”. Edellisistä eroavan mielipiteen on esittänyt esimerkiksi Brian Rosebury, joka arvosteli runon säkeitä latteiksi ja teknisesti kömpelöiksi.


title: Graaff Reinet

text: Graaff Reinet on kaupunki Etelä-Afrikan Eastern Capessa. Kaupungin perusti Hollannin Itä-Intian kauppakomppanian kuvernööri vuonna 1786. Kaupunki on parhaiten säilyneitä historiallisia kaupunkeja Etelä-Afrikassa. Vuonna 2011 siellä oli 36 572 asukasta.


title: Graaff Reinet

text: "Trekboerit" saapuivat alueelle 1770-luvun aikana ja elivät alueella itsenäisinä maanviljelijöinä huolimatta läheisten xhosien muodostamasta uhasta. Kapkaupungin viranomaiset loivat alueelle pian virallisen hallinnon ja ensimmäinen johtaja nimitettiin sekä kaupungintalo, "Drostdy", valmistui vuonna 1786. Kaupunki sai nimensä kuvernööri Jacob van der Graaffin ja tämän Cornelia Reinet nimisen vaimonsa mukaan.


title: Graaff Reinet

text: Hallinnon muodostaminen osoittautui vaikeaksi paikallisten asukkaiden vastustuksesta johtuen. Vuonna 1795 alue julistettiin ensimmäiseksi itsenäiseksi buuritasavallaksi, mutta itsenäisyyssuunnitelmat kaatuivat brittiläisten saapumiseen Kapmaahan samana vuonna.


title: Phuketin kansainvälinen lentoasema

text: Phuketin kansainvälinen lentoasema on lentoasema Phuketissa, Thaimaassa.


title: Phuketin kansainvälinen lentoasema

text: 16. syyskuuta Phuketin kansainvälisellä lentoasemalla tapahtui vakava lento-onnettomuus, kun One-Two-Go -halpalentoyhtiön MD-82 (lento OG 269) yritti laskeutua sateisessa ja tuulisessa säässä. Lentokone ajautui kiitotien sivuun, katkesi kahtia ja syttyi tuleen. Koneessa oli 123 matkustajaa, joista yli puolet ulkomaalaisia, ja seitsemän miehistön jäsentä. Onnettomuudessa kuoli 90 ihmistä.


title: Elio Di Rupo

text: Elio Di Rupo (s. 18. heinäkuuta 1951 Morlanwelz, Vallonia, Belgia) on belgialainen poliitikko, joka toimi Belgian pääministerinä vuosina 2011–2014 ja ranskankielisen Parti socialiste -sosialistipuolueen (PS) puheenjohtajana vuosina 1999–2011. Hän on entinen ranskankielisen Vallonian osavaltiohallituksen pääministeri. Di Rupo on väitellyt luonnontieteiden tohtoriksi Mons-Hainaut'n yliopistosta.


title: Elio Di Rupo

text: Di Rupo on Vallonian suosituimpia ja arvostetuimpia poliitikkoja. Hän on Monsin kaupungin pormestari (kaupunginjohtaja). Hänen aloitteestaan Monsissa on vuodesta 1984 järjestetty kansainvälinen rakkauselokuvafestivaali.


title: Elio Di Rupo

text: Di Rupon vanhemmat muuttivat Belgiaan Italiasta etsiäkseen töitä. Di Rupon ollessa vain yksivuotias hänen isänsä kuoli auto-onnettomuudessa. Hänen lukutaidoton äitinsä päätyi elättämään yksin perheen seitsemää lasta, ja joutui lopulta antamaan osan lapsistaan läheiseen orpokotiin. Di Rupo on kuitenkin kertonut, ettei hän kaikesta huolimatta kuvailisi lapsuuttaan onnettomaksi.


title: Elio Di Rupo

text: Opiskellessaan kemiaa Mons-Hainaut'n yliopistossa Di Rupo alkoi olla aktiivisesti mukana sosialistipuolueen toiminnassa. Valmistuttuaan yliopistosta hän kuvaili äitinsä pitäneen sitä "yhtä hienona kuin häitä".


title: Elio Di Rupo

text: Di Rupo valittiin Monsin kaupunginvaltuustoon vuonna 1982 ja terveys-, sosiaali- ja ympäristöasiain apulaiskaupunginjohtajaksi vuonna 1986. Hänet valittiin Monsin alueen kansanedustajaksi vuosina 1987 ja 1989. Vuonna 1991 hänestä tuli Belgian senaatin jäsen.


title: Elio Di Rupo

text: Di Rupo toimi Belgian ranskankielisen yhteisön ministerinä vuosina 1992 ja 1994, hän oli opetusministeri vuosina 1993 ja 1994, samalla hän vastasi ministerinä myös audiovisuaalisista asioista. Vuonna 1994 hänet valittiin jäseneksi liittovaltion hallitukseen, jossa hänelle kuuluivat varapääministerin tehtävät sekä kommunikaatio ja jukisten yhtiöiden ministeriöiden tehtävät. Hän toimi myöhemmin hallituksessa varapääministerin tehtävien lisäksi talous- ja viestintäministerinä.


title: Elio Di Rupo

text: Vuonna 1996 Marc Dutroux -pedofiiliskandaalin yhteydessä nuori tarjoilija Olivier Trusgnach ilmoitti julkisesti, että varapääministeri Di Rupo oli ostanut häneltä seksiä. Di Rupo tunnusti julkisesti olevansa homoseksuaali ja ostaneensa seksiä, mutta kielsi ostaneensa seksiä alaikäisiltä. Di Rupolla ei ollut mitään tekemistä Dutroux'n kanssa. Liberaalit väittivät, että syytösten tarkoitus oli mustamaalata Parti Socialistea ja kaataa keskustavasemmistolainen hallitus.


title: Elio Di Rupo

text: Vuonna 1998 Di Ruposta tuli Belgian kauppaministeri. Hänet valittiin Belgian ranskankielisen sosialistipuolueen puheenjohtaja vuonna 1999 ja uudelleen vuonna 2003. Samana vuonna hänet valittiin Sosialistisen internationaalin varapuheenjohtajaksi. Monsin kaupunginjohtajaksi Di Rupo valittiin vuonna 2000, kun hänen puolueensa oli saavuttanut ennätysmäisen voiton kunnallisvaaleissa, 61,35 prosenttia annetuista äänistä ja 30 paikkaa 45 jäsenisessä valtuustossa.


title: Elio Di Rupo

text: Vuonna 2002 kuningas soi Di Rupolle valtioministerin arvon, joka oikeuttaa osallistumaan hyvin harvoin (viisi kertaa itsenäisen Belgian historian aikana) kokoontuvaan kuninkaan neuvostoon. Lisäksi samana vuonna hän osallistui Euroopan unionin tulevaisuutta käsitelleen konventin toimintaan.


title: Elio Di Rupo

text: Vuonna 2006 Di Rupo perusti säätiön, jonka tehtävänä on huolehtia orpolapsista. Säätiön varat koostuvat hänen saamistaan korvauksista Dexia-pankin hallituksen jäsenenä.


title: Elio Di Rupo

text: Kesäkuussa 2010 käytyjen parlamenttivaalien jälkeen Belgiaan ei kyetty muodostamaan hallitusta, mikä johti 540 päivää kestäneeseen hallituskriisiin. Lopulta joulukuun 2011 alussa kuningas nimitti sosialistien, kristillisdemokraattien ja liberaalien muodostaman koalitiohallituksen virkaansa. Pääministeriksi nousi sosialistipuolueen puheenjohtajana toiminut Di Rupo.


title: Lämminveriset (televisiosarja)

text: Lämminveriset on yhdeksänosainen suomalainen televisiosarja, joka esitettiin ensimmäisen kerran MTV3:lla kevätkaudella 1996. Sarja on uusittu kesällä 2005. Helmikuussa 2014 sarja julkaistaan DVD:llä.


title: Lämminveriset (televisiosarja)

text: Sarjan käsikirjoittivat Kirsti Manninen ja Annina Holmberg. Sarjan ohjaaja oli Sina Kujansuu ja sen tuottivat Ville Koivisto ja Jari Matala. Tuotantoyhtiö oli Match Makers Oy.


title: Sosialidemokraattinen eduskuntaryhmä

text: Sosialidemokraattinen eduskuntaryhmä (sd) on Suomen sosialidemokraattisen puolueen kansanedustajien muodostama yhteistyöelin Eduskunnassa. Eduskuntaryhmä on toiminut ensimmäisistä valtiopäivistä 1907 lähtien.


title: Sosialidemokraattinen eduskuntaryhmä

text:
Vuoden 2015 eduskuntavaalien jälkeen ryhmään kuuluu 34 kansanedustajaa, joista 21 on naisia ja 13 miehiä.
Kaikki eduskuntaryhmään vuodesta 1907 lähtien kuuluneet kansanedustajat on lueteltu artikkelissa Luettelo kansanedustajista.


title: Cap-Haïtien

text:
Cap-Haïtien eli Le Cap () on kaupunki Haitin pohjoisrannikolla 260 kilometriä Port-au-Princestä. Vuonna 2003 siellä oli 111 094 asukasta.
Kaupunki on perustettu 1670. Koska se sijaitsee lähellä Karibianmeren rantoja, se on perinteinen Haitin yläluokan lomakohde. Yksi sen lempinimistä on "Haitin golfaajien pääkaupunki".


title: Cap-Haïtien

text:
Cap-Haïtienin asutus keskittyy Cap-Haïtieninlahden rannalle sekä läheisten vuorten juurelle. Yhdysvaltain miehityksen (1915–1934) perintönä kaupungin pohjois-eteläsuuntaiset kadut on edelleen nimetty pelkin kirjaimin (Rue A, Rue B, Rue C...).
Kaupungissa on satoja YKn toimihenkilöitä mm. vaalitarkkailijoita pitämässä järjestystä yllä osana MINUSTAH-operaatiota (UN Stabilization Mission in Haiti).


title: John Fru Ndi

text: John Fru Ndi (s. 7. heinäkuuta 1941, Bamenda) on kamerunilainen poliitikko.


title: John Fru Ndi

text: Ndi perusti oppositiopuolue Sosiaalidemokraattisen rintaman (SDF). Hän oli puolueen presidenttiehdokkaana vuosina 1992 ja 2004. Hän hävisi molemmilla kerroilla Paul Biyalle, vaikkakin ensimmäisellä kerralla ainoastaan neljän prosentin erolla.


title: John Fru Ndi

text: Ndillä on yhdeksän lasta. Hänen ensimmäinen vaimonsa Susan kuoli synnytyksessä vuonna 1973. Uusi vaimo Rose kuoli 2005.


title: Cape Cod

text: Cape Cod on kaaren muotoinen niemimaa Yhdysvaltojen Massachusettsin osavaltion itäkolkassa. Niemimaa on 105 kilometriä pitkä. Sen maayhteys katkaistiin vuonna 1914 Cape Codin kanavalla. Kanavan yli pääsee kolmea siltaa pitkin: yksi on rautatiesilta, kaksi autoille.


title: Cape Cod

text:
Niemimaalla on 230 000 pysyvää asukasta, mutta lomakaudella siellä on jatkuva turistien virta: vieraita käy noin 13 miljoonaa
Cape Cod on tunnettu valkoisista hiekkarannoistaan ja romanttisista majakoistaan.
Siellä on filmattu useiden elokuvien kohtauksia.


title: Cape Cod

text: Niemellä tuotetaan karpaloita, ostereita ja hummereita.


title: Cape Cod

text: Ensimmäiset Amerikkaan lähteneet uudisasukkaat täydensivät juomavesivarastojaan juuri Cape Codissa.


title: Björgvin Halldórsson

text: Björgvin Helgi Halldórsson (s. 16. huhtikuuta 1951) on islantilainen poplaulaja Hafnarfjörðurista. Hän edusti maataan Eurovision laulukilpailussa 1995 laulullaan ”Núna” ja sijoittui 31 pisteellä viidenneksitoista. Björgvin on tullut kotimaassaan tunnetuksi myös Stöð 2:n kuuluttajana.


title: Etelännokialbatrossi

text: Etelännokialbatrossi ("Phoebetria palpebrata") on keskikokoinen eteläisen pallonpuoliskon albatrossi. Lajin nimesi Johann Reinhold Forster 1785.


title: Etelännokialbatrossi

text: Linnun pituus on noin 85 cm. Kooltaan ja väritykseltään se muistuttaa suuresti lähisukulaistaan nokialbatrossia. Linnun höyhenpuku on kokonaan noenharmaa tai hyvin tummanruskea. Niska on muuta pukua vaaleampi. Silmän takana on kapea valkoinen viiru. Nuoren linnun puku on samanvärinen kuin aikuisen. Sukupuolet ovat samanväriset, koiras on hieman naarasta kookkaampi.


title: Etelännokialbatrossi

text: Pesii hieman laajemmalla alueella eteläisellä pallonpuoliskolla kuin nokialbatrossi. Atlantilla pesii Etelä-Georgian saarella, Falklandinsaarista itään. Eteläisellä Intian valtamerellä laji pesii Marionsaarella, Prinssi Edwardin saarella, Amsterdamsaarella, St Paul saarella, Crozetsaarella ja Kerguelensaarilla. Australian vesillä pesimäyhdyskuntia löytyy Heard ja Macquariesaarelta ja Uuden-Seelannin vesiltä Auckland, Campbell ja Antipodessaarilta.


title: Etelännokialbatrossi

text: Maailman populaation koko on 19 000–24 000 paria, noin 58 000 yksilöä. Laji on vaarantunut. Suurin uhka on pitkäsiimakalastus.


title: Etelännokialbatrossi

text: Pesimäsaaret ovat karuja ja vuoristoisia. Pesimäajan ulkopuolella etelännokialbatrossit vaeltelevat Antarktiksen vesillä ja pohjoisessa Chilen, Etelä-Afrikan ja Tasmanian rannikoilla.


title: Etelännokialbatrossi

text: Pari muodostaa elinikäisen parisuhteen. Laji on sukukypsä noin 8–10 vuoden ikäisenä. Pesä on kuoppa maassa. Naaras munii yhden munan ja molemmat puolisot hautovat yhteensä noin 65 päivää. Poikanen on lentokykyinen noin 160 päivän ikäisenä.


title: Etelännokialbatrossi

text: Syö kalaa enemmän kuin albatrossit yleensä. Sukeltaa hyvin jopa 5 metrin syvyyteen. Syö myös mustekaloja, äyriäisiä, haaskoja ja joskus pieniä merilintuja.


title: Peukalopaini

text: Peukalopaini on alun perin kiinalainen peli, jota kaksi ihmistä pelaa vastakkain käsillään tarkoituksena saada toisen peukalo "lukittua" oman peukalonsa alle.


title: Peukalopaini

text: Ensimmäiseksi pelaajat ottavat toisiaan kädestä kiinni puristamalla vastapelaajan sormet, peukaloa lukuun ottamatta, kämmeneensä. Näin saadaan alkuasetelma, josta lähdetään pelaamaan esimerkiksi laskemalla kolmeen. Lähtölaskennan aikana peukaloita pidetään vastakkain, tai vaihtehtoisesti niitä liikutellaan käden laidalta toiselle. Pelin alkaessa tarkoituksena on ainoastaan peukaloa ja kämmentä liikuttamalla saada vastustajan peukalo lukittua oman peukalon alle.


title: Peukalopaini

text: Usein peli kuitenkin "riistäytyy käsistä" ja pelaajat alkavat käyttää koko käsivarttaan ja jopa vartaloaan pelaamiseen. Tämä ei kuitenkaan ole sallittua yleisimpien sääntöjen mukaan, koska tällöin pelaajien voimakkuus ja koko vaikuttavat ratkaisevasti liikaa pelin voittajaan. Jos peli menee toistuvasti liian "aggressiiviseksi", pelaajat voivat ottaa vapailla käsillään vastustajan ranteesta kiinni, jolloin käsivarrella ja vartalolla pelaaminen vaikeutuu.


title: Peukalopaini

text: Peukalopainia voidaan myös pelata joukkuepelinä neljän pelaajan kesken.


title: Samson Kisekka

text: Samson Babi Mululu Kisekka (23. kesäkuuta 1912 – 25. lokakuuta 1999) oli ugandalainen poliitikko.


title: Samson Kisekka

text: Kisekka syntyi Mengossa ja varttui lähellä Ugandan pääkaupunkia Kampalaa. Hän oli koulutukseltaan lääkäri. Yoweri Museveni nimitti hänet heti presidentiksi noustuaan vuonna 1986 Ugandan pääministerin virkaan.


title: Samson Kisekka

text: Kisekka toimi Ugandan pääministerinä kaikkiaan viiden vuoden ajan. Vuosina 1991–1994 hän oli Ugandan varapresidentti. Hän kuoli Lontoossa odottaessaan sydänleikkausta.


title: Iwo Jima

text: Iwo Jima () on Japanille kuuluva, pinta-alaltaan noin 21 neliökilometrin laajuinen saari Tyynellämerellä. Japanilaiset käyttivät toisessa maailmansodassa saarta tukikohtana, jonka liittoutuneet myöhemmin vuonna 1945 valtasivat.


title: Iwo Jima

text: Saaren nimi lausuttiin alun perin Iō-tō, mutta toisen maailmansodan aikana linnoitustöihin tulleet sotilaat alkoivat erehdyksessä lukea nimen saarta merkitsevän merkin ”jima”.


title: Iwo Jima

text: Vuonna 2006 saaren entiset asukkaat ja naapurisaarten asukkaat anoivat saaren nimeksi karttoihin ja muihin yhteyksiin sen alkuperäistä nimeä Iō-tō. Asian nosti pinnalle elokuvateattereihin samana keväänä ilmestyneet kaksi vastakkaisista näkökulmista Iwo Jiman taistelusta kertovaa Clint Eastwoodin elokuvaa: "Kirjeitä Iwo Jimalta" ja "Isiemme liput".


title: Iwo Jima

text: Kartoissa saaren nimi muutettiin Io-tōksi vuoden 2007 lopulla. Saari oli Yhdysvaltain miehittämä vuoteen 1968 ja nykyään se on Japanin itsepuolustusvoimien sotilasaluetta, jolla on 400 sotilasta.


title: Iwo Jima

text: Länsimaisen median ylläpitämään imagoon Iwo Jimasta sotatantereena liittyy myös Joe Rosenthalin ottama tunnettu valokuva "Iwo Jiman lipunnosto", jossa Yhdysvaltain merijalkaväen sotilaat pystyttävät lippua Suribachi-vuorelle.


title: Iwo Jima

text: Yhdysvaltalaisen tiedelehden, "Bulletin of Atomic Scientists", mukaan saarella on ollut yhdysvaltalaisia ydinaseita, vaikka Japanin virallinen politiikka on ollut olla hyväksymättä ydinaseita Japanin maaperälle. Koska saari on Japanin itsepuolustusvoimien sotilasaluetta, ei sen nykyisestäkään käytöstä ole tarkkoja tietoja.


title: Abhinaya

text: Abhinaya tarkoittaa intialaisen klassisen tanssin ilmaisua, eli "ekspressiivistä aspektia". Ilmaisu jaetaan klassisessa tanssissa neljään eri pääasiaan:


title: Navarasas

text: Navarasas tarkoittaa intialaisen klassisen tanssin yhdeksää eri tunnetilaa. Tunnetilat ovat:


title: Antti Pohjonen

text: Antti Oskari Pohjonen (25. kesäkuuta 1926 Kokkola – 3. lokakuuta 1978 Siilinjärvi) oli suomalainen sosiaalidemokraattinen poliitikko ja Vaasan läänin maaherra.


title: Antti Pohjonen

text: Pohjonen työskenteli ennen kansanedustajuuttaan Kokkolan kaupungin terveystarkastajana vuosina 1965–1971, mitä ennen hän oli toiminut Kokkolan pukutehtaan käyttöpäällikkönä vuodesta 1959 vuoteen 1965. Hän toimi työurallaan myös varastonhoitajana, turkistyönjohtajana ja työntutkijana. Koulutukseltaan Pohjonen oli terveystarkastaja.


title: Antti Pohjonen

text:
Pohjonen valittiin ensimmäisen kerran eduskuntaan eduskuntavaaleissa 1972 Vaasan läänin vaalipiiristä ja hänet valittiin jatkokaudelle vuoden 1975 vaaleissa. Hän jätti eduskunnan syyskuussa 1977, jolloin hän siirtyi Vaasan läänin maaherraksi Martti Viitasen jälkeen. Pohjosen tilalle eduskuntaan tuli varaedustajan paikalta Juhani Raudasoja. Tasavallan presidentti Urho Kekkonen nimitti Pohjosen maaherraksi 2. syyskuuta 1977, ja hän aloitti virassa lokakuun alussa.
Pohjonen toimi poliittisella urallaan myös Kokkolan kaupunginvaltuuston ja -hallituksen jäsenenä sekä SDP:n puoluetoimikunnan jäsenenä. Hän oli myös kaupunginvaltuuston puheenjohtaja 1965–1968.


title: Antti Pohjonen

text: Pohjonen oli myös urheiluvaikuttaja. Hän toimi muun muassa Valtion urheiluneuvoston, Suomen Palloliiton Keski-Pohjanmaan piirin ja Työväen Urheiluseurojen Keskusliiton Vaasan piirin puheenjohtajana sekä Suomen Palloliiton ja Työväen Urheiluseurojen Keskusliiton hallitusten jäsenenä.


title: Antti Pohjonen

text: Pohjonen sai surmansa lokakuussa 1978 Siilinjärvellä tapahtuneessa Rissalan lentoturmassa.


title: Kansainvälinen sairaanhoitajapäivä

text: Kansainvälinen sairaanhoitajapäivä on vuosittain Florence Nightingalen syntymäpäivänä 12. toukokuuta vietettävä vuosipäivä, jolla juhlistetaan sairaanhoitajien panosta yhteiskunnassa. Kansainvälinen sairaanhoitajaliitto on viettänyt kansainvälistä sairaanhoitajapäivää vuodesta 1965. Nykyisellä paikallaan päivää on vietetty vuodesta 1972.


title: Canossa

text: Canossa on kunta ja linnakaupunki Italiassa Emilia-Romagnan alueella Reggio Emilian maakunnassa. Canossassa on noin 3 800 (2015) asukasta, mutta siellä käy vuosittain yli 30 000 matkailijaa.


title: Canossa

text: Canossa tunnetaan paikkana, jossa keisari Henrik IV nöyrtyi vuonna 1077. Hän seisoi kolme päivää lumisateessa paljain päin saadakseen paavi Pyhä Gregorius VII:n päästämään hänet pannasta. Tämän tapahtuman muistoksi puhutaan Canossan matkasta, kun tarkoitetaan vastentahtoista nöyrtymistä ylivoimaisen kilpailijan edessä, etenkin politiikassa.


title: Canossa

text: Sen merkittävimpiin nähtävyyksiin kuuluvat Toscanan kreivitär Matildan linnan rauniot. Linna rakennettiin 900-luvulla, ja se tuhoutui 1200-luvulla.


title: Hydrokinoni

text: Hydrokinoni on orgaaninen yhdiste (fenyylialkoholi, dioli) muodostuen bentseenirenkaasta ja siihen liittyneestä kahdesta "para"-asemassa olevasta alkoholiryhmästä (OH). Hydrokinoni on huoneenlämmössä (20 °C) olomuodoltaan kiinteää, värittömiä tai valkoisia kiteitä, jotka ovat hajuttomia ja maistuvat makealta. Sen kemiallinen kaava on CHO ja rakennekaava on CH(OH). Hydrokinonista käytetään myös nimityksiä "hydrokinoli", "1,4-dihydroksibentseeni", "1,4-bentseenidioli", "p-bentseenidioli" ja "p-hydroksifenoli". Hydrokinoni on bentseenidiolin isomeerinen muoto katekolin (1,2-bentseenidioli) ja resorsinolin (1,3-bentseenidioli) kanssa.


title: Hydrokinoni

text: Hydrokinonin moolimassa on 110,1 g/mol, sulamispiste 172 °C, kiehumispiste 287 °C, suhteellinen tiheys 1,3 g/cm (vesi = 1,0 g/cm), leimahduspiste 165 °C, itsesyttymislämpötila 515 °C sekä CAS-numero 123-31-9. Hydrokinoni liukenee veteen 5,9 g/ 100 ml (15 °C).


title: Hydrokinoni

text: Hydrokinoni on pelkistävä aine, jota käytetään valokuvien kehiteliuoksissa ja hapetuksen estoaineena sekä polymeroitumisen estoaineina erityisesti vinyyliasetaatin (CHO) (stabilointiteho rajoittuu 60 päivään) ja akryylimonomeerin kanssa. Hydrokinonia käytetään myös stabilisaattorina maaleissa ja lakoissa, kosmeettisten ja farmaseuttisten tuotteiden valmistuksessa, torjunta-aineiden valmistuksessa, painoväreissä sekä laboratoriokemikaalina esimerkiksi fosfaatin määrityksessä.


title: Hydrokinoni

text: Lyhytaikainen altistus ärsyttää ihoa ja hengitysteitä sekä voimakkaasti silmiä. Aineelle altistumisesta voi seurata vaikutuksia silmissä ja ihossa, johtaen sidekalvon ja sarveiskalvon haalistumiseen sekä ihon väriaineen häviämiseen. Toistuva tai pitkäaikainen ihokosketus voi aiheuttaa ihon herkistymisen.


title: Hydrokinoni

text: Hydrokinoni on sosiaali- ja terveysministeriön 15.6.2005 antamassa asetuksessa vaarallisten aineiden luettelossa (509/2005) luokiteltu ryhmään 3 kuuluvaksi mahdollisesti ihmisessä syöpää aiheuttavaksi sekä mahdollisesti perimää vaurioittavaksi aineeksi, mutta näistä haitoista ei ole toistaiseksi riittävästi tietoa lopullisen arvion tekemiseksi. Suun kautta runsaasti nautittuna se aiheuttaa hydrokinonimyrkytyksen, johon liittyy hemolyyttistä anemiaa ja maksan toimintahäiriöitä.


title: Hydrokinoni

text: Hydrokinonia on muun muassa maksaläiskien ja pisamien poistoon käytetyissä ihonvaalennusvoiteissa.


title: Kirsti Hollming

text: Kirsti Marjatta Hollming (2. marraskuuta 1932 Heinola – 3. lokakuuta 1978 Siilinjärvi) oli suomalainen, Kansallista Kokoomusta edustanut poliitikko.


title: Kirsti Hollming

text: Hollming valmistui ylioppilaaksi vuonna 1951 ja diplomi-insinööriksi vuonna 1956. Ennen kansanedustajuuttaan hän työskenteli matematiikan tuntiopettajana Rauman merenkulkuopiston ja Rauman teknillisen koulun palveluksessa. Hänet valittiin eduskuntaan eduskuntavaaleissa 1975 Turun läänin pohjoisesta vaalipiiristä. Hän toimi kansanedustajana jäsenenä lakivaliokunnassa, suuressa valiokunnassa ja talousvaliokunnassa.


title: Kirsti Hollming

text: Hollming oli presidentin valitsijamies vuoden 1978 vaalissa. Hän toimi poliittisella urallaan myös Rauman kaupunginvaltuuston jäsenenä ja valtuuston varapuheenjohtajana, kokoomuksen puoluevaltuuston ja puoluehallituksen jäsenenä, Satakunnan Kokoomuksen piirivaltuuston ja piirihallituksen jäsenenä sekä kokoomuksen Satakunnan piirin puheenjohtajana. Vuodesta 1976 kuolemaansa asti hän oli myös Kokoomuksen Naisten Liiton puheenjohtaja.


title: Kirsti Hollming

text: Kirsti Hollming oli naimisissa Aarne Hollmingin kanssa vuodesta 1956. Hänen vanhempansa olivat diplomi-insinööri, kaupunginjohtaja Yrjö Arvo Jyränkö ja Lea Tuulikki Niiranen.


title: Kirsti Hollming

text: Hollming kuoli 45-vuotiaana lokakuussa 1978 Siilinjärvellä tapahtuneessa Rissalan lentoturmassa. Hänen tilalleen eduskuntaan nousi Matti Pelttari.


title: Painin maailmanmestaruuskilpailut 1959

text: Vuoden 1959 painin maailmanmestaruuskilpailut olivat kaikkien aikojen neljännet viralliset vapaapainin MM-kilpailut. Kisat järjestettiin Iranin pääkaupungissa Teheranissa. Kilpailuissa painittiin kaikkiaan kahdeksassa painoluokassa.


title: M/S Ahtela

text: M/S Ahtela () on suomalaisen Hollming Oy:n omistukseen rekisteröity ro-ro-rahtialus. Aluksen rakentaminen on aloitettu vuonna 1991 Mačvanska Mitrovicassa, Serbiassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa "Ahtelalla" on 6 701 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Rauma.


title: M/S Ahtela

text: Ahtelan sisaraluksia ovat M/S Birka Shipper, M/S Birka Exporter, M/S Birka Transporter, M/S Aknoul ja M/S Amber.


title: M/S Ahtela

text: Vuonna 1991 alus luovutettiin raumalaisen Rederi AB Gustav Eriksonin omistukseen, joka rekisteröi aluksen Suomen lipun alle. Kotisatamaksi tuli Rauma. Tuolloin aluksen nimi oli "Ahtela". Samana vuonna Transfennica aloitti liikennöinnin aluksella Suomen ja Euroopan välillä. Joulukuusta 1995 lähtien, seuraavan vuoden tammikuuhun saakka Ahtela oli vuokrattuna Tor Linen Rotterdamin ja Imminghamin väliseen liikenteeseen. Maaliskuussa 1996 suomalainen Finncarriers vuokrasi aluksen reitille Helsinki–Lyypekki–Århus.


title: M/S Ahtela

text: Tammikuussa 1997 alus rekisteröitiin Laivanisännistöyhtiö Ahtelan omistukseen ja nimettiin "Finnoakiksi". 11. tammikuuta 1998 Finnoak siirtyi reitille Helsinki–Hamina–Antwerpen–Felixstowe. Vuonna 1998 alusta lisäksi pidennettiin 17 metrillä. Pidennyksen jälkeen Finnoak liikennöi useita vuosia Suomen ja Puolan välisessä liikenteessä ja vuoden 2007 Finnlinesin palveluksessa reitillä Helsinki–Kööpenhamina–Oslo–Halmstad–Malmö..


title: M/S Ahtela

text: 11. syyskuuta 2007 alus siirtyi Hollming Oy:n omistukseen. Kotisatama säilyi Raumana. Maaliskuussa 2008 alus sai jälleen nimen "Ahtela" ja siirtyi myöhemmin keväällä suomalais-virolaisen Navirailin Helsingin Sompasaaren ja Viron Muugan väliseen liikenteeseen. Kun Vuosaaren satama avattiin marraskuussa 2008, siirtyi Ahtela liikennöimään sinne.


title: Miinus

text: Miinus voi tarkoittaa seuraavia:


title: Elämän suola

text: Elämän suola on 60-osainen suomalainen draamasarja, joka esitettiin ensimmäisen kerran Yle TV2 -kanavalla 1996–1998. Sarja on esitetty uusintana 2000–2001.


title: Elämän suola

text: Sarja kertoo Kunkaisten suvusta sekä heidän perheyrityksestään einestehdas Eineshovista ja ravintola Seurahuoneesta. Armas Kunkainen perusti Eineshovin sotien jälkeen ja teki siitä yhden maan suurimmista ja menestyvimmistä einestehtaista. Hänen poikansa Aimo ja tämän vaimo Elina ovat jatkaneet Armaksen elämäntyötä. Yrityksen palvelukseen ovat päätyneet myös Aimon ja Elinan pojat Matti, joka on toimitusjohtaja Aimo-isän "oikeakäsi", ja "tuhlaajapoika" Asko, joka työttömänä palkataan Eineshoviin talonmieheksi. Tytär Salla pitää käytettyjen vaatteiden myyntiliikettä nimeltä "Pandoran lipasto".


title: Mikseri

text: Mikseri tarkoittaa seuraavia asioita:


title: Nanoriutta

text: Nanoriutta on pienikokoinen riutta-akvaario. Se on saanut nimensä miljardisosaa tarkoittavasta etuliitteestä nano, joka nanoteknologian tavoin on tullut kuvaamaan jotakin tavattoman pientä.


title: Nanoriutta

text: Pienimmät nanoriutat ovat noin 10 litraa. Nanoriutan ja ”oikean” riutta-akvaarion välistä rajaa on vaikea määrittää, mutta alle satalitraiset ovat yleensä nanoluokkaa. Jotkut harrastajat kutsuvat erittäin pieniä nanoriuttoja ”pikoriutoiksi”.


title: Nanoriutta

text: Tyypillisiä nanoriutan asukkaita ovat pehmytkorallit, sienivuokot, Zoanthidea ja erilaiset äyriäiset. Suuremmissa nanoissa voi olla kalojakin, etenkin tokkoja, nuolikkoja ja luikeroita.


title: Nanoriutta

text: Nanoriutan vahvuus ja heikkous on sen pieni vesimäärä. Toisaalta osittaisten vedenvaihtojen suolamäärä ei tule kohtuuttoman kalliiksi, ja raakavedeksi voi helposti valmistaa tarvittavan määrän käänteisosmoosilaitteilla tai ioninvaihtajalla. Toisaalta pieni määrä epäpuhtautta (kuten kuolleen merivuokon hajoava ruumis) voi saada aikaan katastrofin. Lisäksi lämpötila heilahtelee herkemmin kuin isommassa altaassa ja liiallinen haihdunta voi saada suolapitoisuuden nousemaan äkillisesti, mikä kuivattaa eliöitä osmoottisesti.


title: Wag

text: WAG (wives and girlfriends) on englantilaisen lehdistön käyttämä akronyymi, joka tarkoittaa jalkapalloilijoiden vaimoja ja tyttöystäviä. Termi tuli suuren yleisön tietoisuuteen vuoden 2006 jalkapallon maailmanmestaruuskilpailuissa Saksassa, missä Englannin maajoukkueen pelaajien vaimot ja tyttöystävät veivät huomion itse miesten pelisuorituksilta ylettömällä shoppailullaan.


title: Wag

text: Tunnetuimpia WAG:eja ovat Victoria Beckham, Coleen Rooney ja Cheryl Cole


title: Finnforest (täsmennyssivu)

text: Finnforest tarkoittaa ainakin seuraavia asioita:


title: Lentoturmatutkinta

text: Lentoturmatutkinta (Pohjois-Amerikassa "Mayday", Euroopassa "Air Crash Investigations") on kanadalaisen Cineflixin tuottama dokumenttisarja lähihistorian lento-onnettomuuksista. Sarjassa rekonstruoidaan onnettomuuksia tutkijalausuntojen, mustien laatikoiden ja lennonjohdon tallenteiden pohjalta.


title: Lentoturmatutkinta

text: Dokumenttisarjaa ovat esittäneet muun muassa Discovery Canada ja National Geographic, Suomessa myös Fox. Sarjaa on vuoteen 2018 mennessä tehty 18 tuotantokautta.


title: Karl von Spreti

text: Kreivi Karl Maria von Spreti (21. toukokuuta 1907 – 5. huhtikuuta 1970) oli saksalainen diplomaatti. Spreti toimi Saksan liittotasavallan Guatemalan suurlähettiläänä vuosina 1968-1970, jolloin hänen siepattiin ja surmattiin.


title: Karl von Spreti

text: Spreti syntyi Kapfingin linnassa Landshutin lähellä aristokraattiseen perheeseen. Hän opiskeli arkkitehtuuria. Hän oli Baijerin kristillissosiaalisen unionin jäsen, joka on CDU:n sisarpuolue. Spreti otti osaa toiseen maailmansotaan ja joutui liittoutuneiden vangiksi.


title: Karl von Spreti

text: Vuonna 1956 Karl von Spretistä tuli Länsi-Saksan suurlähettiläs Luxemburgiin, jossa hän oli vuoteen 1960. Sen jälkeen hän oli Kuubassa vuoteen 1963 ja Dominikaanisessa tasavallassa vuosina 1966-1968. Lopulta hänet lähetettiin vuonna 1970 Guatemalaan, jossa samana aikana riehui sisällissota.


title: Karl von Spreti

text: 31. maaliskuuta vasemmistolaisen FAR-järjestön sissit kaappasivat Spretin Ciudad de Guatemalassa. Sissit vaativat Guatemalan hallitukselta että se vapauttaisi useita poliittisia vankeja 72 tunnin kuluttua. Hallitus ei suostunut tähän. FAR esitti 5. huhtikuuta uuden vaatimuksen: 22 vankia on vapautettava ja 700 000 dollarin lunnaat. Länsi-Saksan ja Yhdysvaltain ulkoministeriö vaativat että Guatemalan hallitus ottaisi neuvotteluyhteyden sisseihin. Kun hallitus ei ryhtynyt siihen, kaapparit teloittivat Spretin. Hänen ruumiinsa löydettiin 5. huhtikuuta 16 km Ciudad de Guatemalasta.


title: Karl von Spreti

text: Länsi-Saksan ja Guatemalan välille syttyi diplomaattinen kriisi, joka johti siihen että Guatemalan suurlähettiläs Bonnissa poistui maasta. Myös Länsi-Saksan suurlähettiläs Guatemalassa poistui.


title: Karl von Spreti

text: Karl von Spretin murhaa käsitellään vuonna 1970 ilmestyneessä Ryszard Kapuścińskin kirjassa "Miksi Karl von Spreti kuoli".


title: Voda

text: Voda (, ) on Elitsa Todorovan ja Stojan Jankulovin esittämä kappale, joka yhdistää kansanmusiikkimaisen laulun moderniin rumpurytmiin. Kappale on Todorovan kirjoittama, ja se kertoo dramaattisen bulgarialaisen perinnetarinan.


title: Voda

text: "Voda" on Bulgarian Euroviisuihin 2007 lähettämä edustuskappale, joka kilpaili semifinaaleissa numerolla 1 ja pääsi finaaliin. Bulgarian esiintymisnumero finaalissa oli 21, ja kappale pääsi viidennelle sijalle 157 pisteellä. Esittäjät soittivat samaan aikaan rumpuja ja lyömäsoittimia sekä lauloivat. Jankulov soitti lisäksi munniharppua.


title: JK Tallinna Kalev

text: JK Tallinna Kalev on tallinnalaisen alun perin vuonna 1901 perustetun Eesti Spordiseltsi Kalev -urheiluseuran jalkapalloseura.


title: JK Tallinna Kalev

text: Tallinnan Kalev pelasi Neuvostoliiton urheilujohdon määräyksestä Neuvostoliiton jalkapallosarjoissa vuosina 1947–1954 ja 1960–1962. Jälkimmäisellä jaksolla seura pelasi Neuvostoliiton pääsarjassa kaksi kautta eli kaudet 1960 ja 1961.


title: JK Tallinna Kalev

text: Tallinnan Kalev sai pelata Viron paikallista sarjaa vuonna 1955 ja voitti ainoan Neuvosto-Viron aikaisen jalkapallomestaruuden.


title: JK Tallinna Kalev

text: Toiminta aloitettiin uudelleen vuonna 2002. Kaudeksi 2007 seuran miesten edustusjoukkue nousi Viron pääsarjaan Meistriliigaan, jossa sillä erää pysyi kolme kautta. Kaudelle 2011 Tallinnan Kalev nousi takaisin Meistriliigaan eli kauden 2012 lopussa joukkue on pelannut Meistriliigaa kaikkiaan neljä kautta.


title: Nuolikot

text: Nuolikot (Microdesmidae) on ahvenkalojen heimo. Siihen kuuluu kymmenen sukua, ja yhteensä noin 70 lajia, jotka jaetaan kahteen alaheimoon Ptereleotrinae ja Microdesminae.


title: Nuolikot

text: Nuolikot ovat pienehköjä (6–18 cm pitkiä) vartaloltaan puikkomaisia kaloja.


title: Nuolikot

text: Nuolikot ovat kotoisin Karibialta ja Indopasifiselta merialueelta.


title: Nuolikot

text: Useimmat nuolikot ovat melko aggressiivisia lajitovereitaan kohtaan, joten niitä pidetään akvaariossa joko yksin tai parina.


title: Nuolikot

text:
Nuolikot viihtyvät parhaiten, kun niille on tarjolla kivenkoloja lymypaikoiksi, ja mielellään ainakin jossakin kohti viisi senttiä paksu kerros hiekkaa, johon voi kaivautua. Säikähtäessään ne säntäilevät päättömästi, joten on syytä varmistua, ettei akvaariosta ole helppoa hypätä ulos. Hyppäämisen riski on suurin, kun kala on sille vieraassa ympäristössä: sekä aivan uusien kalojen kohdalla, että silloin jos ne joutuu tilapäisesti nostamaan esimerkiksi ämpäriin.
Nuolikot syövät eläinplanktonpitoista ruokaa.


title: Aleksandr Vinokurov

text: Aleksandr Nikolajevitš "Vino" Vinokurov (, s. 16. syyskuuta 1973 Petropavl, Kazahstanin SNT, Neuvostoliitto) on kazakstanilainen maantiepyöräilijä, joka kilpaili ammattilaisena vuosina 1998–2012. Hänet tunnettiin hyökkäävästä, irtiottoihin pyrkivästä ajotyylistään. Hän menestyi sekä yhden päivän klassikoissa että pitkissä etappiajoissa, ja voitti olympiakultaa 2012 ja Espanjan ympäriajon 2006.


title: Aleksandr Vinokurov

text: Vinokurov jäi kiinni veridopingin käytöstä vuoden 2007 Ranskan ympäriajossa. Hän sai Kazakstanin pyöräilyliitolta heinäkuulle 2008 kestävän kilpailukiellon ja ilmoitti joulukuussa 2007 lopettavansa uransa. Kilpailukielto pidennettiin sittemmin kahden vuoden mittaiseksi, mutta hän ilmoitti vuonna 2009 tekevänsä paluun heti kilpailukiellosta vapauduttuaan.


title: Aleksandr Vinokurov

text: Vinokurov aloitti ammattilaisuransa Casino-tallissa vuonna 1997 ja voitti Dunkerquen neljän päivän ajon vuonna 1998 sekä Dauphiné Libérén 1999. Hän siirtyi silloiseen Team Telekomiin (nykyinen Team Columbia-HTC) vuonna 2000 ja saavutti hopeaa tallitoverinsa Jan Ullrichin jälkeen Sydneyn olympialaisissa. Samana vuonna Vinokurov voitti Espanjan ympäriajon 18. etapin ja oli toinen Ranskan ympäriajon 18. osuudella.


title: Aleksandr Vinokurov

text: Vinokurovin lopullinen läpimurto tapahtui vuonna 2003, jolloin hän voitti Pariisi–Nizza-ajon – vain muutama päivä sen jälkeen, kun hänen maanmiehensä ja ystävänsä Andrei Kivilev oli kuollut samassa kilpailussa saamiinsa vammoihin. Tasan 40 päivää myöhemmin, perinteisen kazakstanilaisen suruajan jälkeen, Vinokurov voitti Amstel Gold Racen. Hän omisti molemmat voittonsa Kivileville ja totesi voittaneensa "kahden miehen voimilla". Myöhemmin samana vuonna Vinokurov voitti vielä Sveitsin ympäriajon sekä sijoittui kolmanneksi Ranskan ympäriajossa yhden etappivoiton saavuttaen.


title: Aleksandr Vinokurov

text: Vinokurov oli suurimpia suosikkeja vuoden 2004 Ranskan ympäriajossa, mutta joutui jäämään kilpailusta pois loukattuaan olkapäänsä Sveitsin ympäriajossa. Kauden päätteeksi hän sai pronssia MM-kilpailujen aika-ajossa.


title: Aleksandr Vinokurov

text: Vuonna 2005 Vinokurov voitti vanhimman klassikon, Liège-Bastogne-Liègen, sekä vaativaan Mont Ventoux'n nousuun päättyneen etapin Dauphiné Libéréssä. Ranskan ympäriajon ensimmäisessä aika-ajossa hän kukisti tallitoverinsa Jan Ullrichin ja Andreas Klödenin, mutta menetti paljon aikaa ensimmäisillä vuoristoetapeilla. Hän voitti 11. osuuden kukistettuaan loppukirissä irtiottokumppaninsa Santiago Boteron. Vinokurov sai "Henri Desgrange" -palkinnon saavutettuaan ensimmäisenä Tour de Francen korkeimman kohdan Col du Galibier'n (2 645 metriä). Kilpailun päätteeksi hän voitti Champs-Élysées'lle päättyneen viimeisen etapin, jolla perinteisesti ovat juhlineet kirimiehet – samalla hän nousi kilpailussa viidenneksi.


title: Aleksandr Vinokurov

text: Vinokurov siirtyi vuoden 2006 alussa Liberty Seguros-Würth -joukkueeseen, mutta tallin toiminta päättyi toukokuussa tallipäällikkö Manolo Saizin tultua pidätetyksi niin sanotun Operaatio Puerton yhteydessä, johon liitettiin myös useita Liberty Seguros -joukkueen ajajia – ei kuitenkaan Vinokurovia. Ryhmä kazakstanilaisia yrityksiä perusti Liberty Segurosin raunioille uuden tallin, Astana Teamin. Ranskan ympäriajo jäi uudelta joukkueelta väliin, mutta Espanjan ympäriajoon se pääsi mukaan. Vinokurov jäi kilpailun ensimmäisellä vuorietapilla kärkimiesten vauhdista, mutta 7. osuudella hän oli toinen niukasti Alejandro Valverdelle hävinneenä. Voitettuaan kahdeksannen ja yhdeksännen etapin hän nousi kokonaiskilpailussa viidenneksi. Jatkossa Vinokurov ajoi hyvin sekä vuoristossa että aika-ajoissa, joista viimeisen hän voitti – tuloksena Espanjan ympäriajon voitto ennen Valverdea sekä kolmanneksi sijoittunutta tallitoveria ja maanmiestä Andrei Kašetškinia. Kauden päätteeksi Vinokurov saavutti vielä pronssia MM-kilpailujen aika-ajossa.


title: Aleksandr Vinokurov

text: Vuoden 2007 Ranskan ympäriajossa Vinokurov kaatui viidennellä etapilla loukaten muun muassa polvensa. Hän ajoi Alppien kolme vuorietappia tärkeimpänä tavoitteenaan hävitä mahdollisimman vähän muille kärkimiehille. Vinokurov lähti kilpailun 13. osuudelle, ensimmäiselle aika-ajoetapille, 19. sijalta. Hän voitti etapin yli minuutin erolla Cadel Evansiin nousten kokonaiskilpailussa yhdeksänneksi. Seuraavana päivänä Vinokurov hävisi Pyreneiden ensimmäisellä vuorietapilla osuuden voittaneelle Alberto Contadorille lähes puoli tuntia. Päivää myöhemmin hän palasi voittajaksi ajettuaan yksinäisessä irtiotossa maaliin kilpailun 15. etapilla. Tiistaina 24. heinäkuuta Vinokurovin Astana-talli kertoi kazakstanilaisen jääneen kiinni veridopingin käytöstä 13. osuuden jälkeen tehdyssä testissä. Samalla talli ilmoitti vetäytyvänsä kilpailusta. Lauantaina 28. heinäkuuta myös Vinokurovin B-näyte osoittautui positiiviseksi. Seuraavan viikon alussa Astana irtisanoi Vinokurovin .


title: Aleksandr Vinokurov

text: Vinokurov vapautui kilpailukiellosta kesällä 2009. Hän edusti Kazakstanin maajoukkuetta voittaessaan aika-ajoetapin Tour de l'Ain -kilpailussa. 24. elokuuta hän teki vuoden 2010 loppuun kestävän sopimuksen Astana-tallin kanssa. Hänen ensimmäinen kilpailunsa tallissa oli Espanjan ympäriajo 2009.


title: Aleksandr Vinokurov

text: Vinokurov voitti huhtikuun lopulla Giro del Trentino  -etappikilpailun. Vain kaksi päivää myöhemmin hän voitti toisen kerran urallaan Liège–Bastogne–Liège-klassikon kukistettuaan loppukirissä irtiottokumppaninsa Aleksandr Kolobnevin. Italian ympäriajon kokonaiskilpailussa hän sijoittui kuudenneksi ja pistekilpailussa toiseksi. Hän johti kokonaiskilpailua kolmannen etapin jälkeen sekä uudelleen, sijoituttuaan seitsemännellä etapilla kolmanneksi, etappien 7–10 jälkeen. Ranskan ympäriajossa hän voitti 13. etapin ja oli kokonaiskilpailussa viidestoista. Viikkoa myöhemmin hän sijoittui toiseksi Clásica de San Sebastián -kilpailussa.


title: Aleksandr Vinokurov

text: Vinokurov voitti etapin Baskimaan ympäriajossa sekä Tour de Romandiessa, jonka kokonaiskilpailussa hän oli kolmas. Hän sijoittui kolmanneksi myös Critérium du Dauphinéssa. Hän mursi oikean reisiluunsa kolaroituaan Ranskan ympäriajon 9. etapilla. Viikko tämän jälkeen hän ilmoitti lopettavansa uransa, mutta pyörsi päätöksensä syyskuussa.


title: Aleksandr Vinokurov

text: Vinokurov voitti maantieajon olympiakultaa Lontoossa kukistettuaan loppukirissä irtiottokumppaninsa Rigoberto Uranin.


title: Requiem: Avenging Angel

text: Requiem: Avenging Angel on The 3DO Companyn ja Ubisoftin vuonna 1999 julkaisema FPS-peli.


title: Requiem: Avenging Angel

text: Requiem on epätavallinen tietokonepeli, sillä sen maailma on rakentunut raamatulliselle ja kristilliselle mytologialle ja sen vaikutteille sekä perinteisimmille tieteiselementeille. Peli kertoo taistelusta taivaan enkelien ja helvetin demonien välillä. Pelattava hahmo on taivaalle uskollinen enkeli Malachi. Malachin on taisteltava läpi helvetin täyttämän maan sekä tuhottava demonien päällikkö Lilith.


title: Requiem: Avenging Angel

text: Malachi pystyy loitsimaan erilaisia pyhiä voimia joiden avulla hän muun muassa muuttaa vihollisensa suolapatsaaksi, heittää käsistään tulta tai usuttaa mehiläiset vihollisen kimppuun.


title: Four Tet

text: Four Tet on Kieran Hebdenin käyttämä artistinimi hänen elektroniseen musiikkiin liittyvässä sooloprojektissaan. Hän on myös osa post-rock–orkesteria nimeltä Fridge.


title: Four Tet

text: Four Tetin musiikille on tyypillistä erilaisten samplejen käyttäminen.


title: Arylah (Tšuraptšan ulus)

text: Arylah () tai Aryylaax () on maalaiskunta (nasleg) ja sen keskuskylä Tšuraptšan piirin pohjoisosassa Sahan tasavallassa Venäjällä. Arylahin kylä sijaitsee 86 kilometriä pohjoiseen piirikeskuksesta Tšuraptšasta.


title: Arylah (Tšuraptšan ulus)

text: Arylahissa on kulttuuritalo, yhtenäiskoulu, terveysasema ja kauppa. Arylah on perustettu vuonna 1885.


title: Arylah (Tšuraptšan ulus)

text: Asukasluvun kehitys:


title: Ratkaisukeskeinen psykoterapia

text: Ratkaisukeskeinen psykoterapia on asiakaskeskeinen, tavoitteellinen, tulevaisuussuuntautunut, vuorovaikutuksellinen ja voimavarakeskeinen psykoterapian muoto. Siinä etsitään ratkaisuja elämän pulmatilanteisiin luottamuksellisessa yhteistyösuhteessa asiakkaan ja psykoterapeutin välillä. Terapiassa muodostetaan mielikuva siitä, miten asiat ovat kun ne ovat hyvin. Terapiassa suunnitellaan tarvittavia askelia ja asiakas ottaa niitä kohti tuota tavoitettaan. Näin käytetään hyväksi tulevaisuuden vetovoimaa. Asiakkaiden omilla toiveilla, ideoilla ja tavoitteilla on suuri merkitys terapiassa.


title: Ratkaisukeskeinen psykoterapia

text: Ratkaisukeskeisesti suuntautuneet psykoterapeutit keskittyvät tukemaan asiakasta jatkamaan elämäänsä eteenpäin sen sijaan, että - kuten useissa terapiamuodoissa - suuntautuisivat etsimään ongelmia ja syitä ongelmien taustalta. Ongelmien ei nähdä olevan tiiviissä ja selvässä syy-seuraussuhteessa. Olennaisena nähdään myönteinen tulevaisuusvisio ja tavoitteiden asettaminen. Ongelmia pyritään ratkomaan asiakkaiden kanssa yhteistyössä muun muassa etsimällä uusia ratkaisuja aiempien tuloksettomien ratkaisumallien tilalle.


title: Ratkaisukeskeinen psykoterapia

text: Ratkaisukeskeisen psykoterapian vahvuuksiin luetaan se, että se soveltuu monenlaisiin tilanteisiin, erilaisille asiakasryhmille tai sitä voidaan toteuttaa erimuotoisesti. Ajallisesti se voi olla lyhyttä tai pidempikestoista. Pääsääntöisesti terapiat ovat lyhytterapiaa, kestävät tavallisimmin vain 1–10 kertaa. Yleinen käyntimäärä on 4–6 kertaa. Myönteisenä, asiakkaita kunnioittavana ja taloudellisena terapiamuotona voimavara- ja ratkaisukeskeinen terapia on lisännyt suosiotaan. Ratkaisukeskeinen lähestymisen viitekehyksellä voidaan työskennellä yksilöiden, parien, perheiden, ryhmien, työyhteisöjen tai jopa kokonaisten organisaatioiden kanssa. Lähestyminen soveltuu psykiatriaan, psykologiaan, sairaanhoitoon, sosiaalityöhön, lastensuojeluun, sielunhoitoon, kouluihin, neuvoloihin ja työpaikoille.


title: Ratkaisukeskeinen psykoterapia

text: Tyypillisiä piirteitä ratkaisukeskeiselle psykoterapialle on ratkaisujen etsiminen, tulevaisuusorientaatio, edistyksen huomioiminen, voimavaraistaminen, uusien näkökulmien etsiminen, ansionjako, tukijoukon mukaan ottaminen, luovuus ja selkeät yhteiset tavoitteet työskentelylle. Tässä terapiamuodossa pyritään hyödyntämään erityisesti uinuvia voimavaroja ja käytössä olevia vahvuuksia ja mahdollisuuksia. Tästä syystä ratkaisukeskeistä terapiaa kutsutaan myös voimavarakeskeiseksi terapiaksi.


title: Ratkaisukeskeinen psykoterapia

text: Yleisiä kysymyskategorioita ratkaisukeskeisessä terapiassa ovat muun muassa tavoitekysymykset, ihmekysymys, asteikkokysymykset, poikkeuskysymykset, jonkin asian jatkuvuutta edistävät kysymykset, tulevaisuuskysymykset, selviytymiskysymykset ja voimavaroihin liittyvät kysymykset.


title: Ratkaisukeskeinen psykoterapia

text: Tapaamiset ovat yleensä kestoltansa 45–90 minuuttia. Tapaamisissa asiakkaalle voidaan antaa kotitehtäviä, joita asiakas kokeilee ennen seuraavaa tapaamista. Aina ensimmäinen yritys ei tuota tulosta, joten seuraavassa tapaamisessa tarkastellaan onnistumisia ja alueita, joilla asiakas voi kehittyä vielä eteenpäin. Ratkaisukeskeiselle filosofialle on tyypillistä, että takapakkeja ei koeta epäonnistumisina, vaan niistäkin voidaan oppia jotain. Jos asiakas kokee pärjäävänsä ilman seuraavaa istuntoa, tulevaa tapaamista ei ole edes välttämätöntä järjestää.


title: Ratkaisukeskeinen psykoterapia

text: Ratkaisukeskeinen psykoterapia on lähtöisin Amerikasta. Sen historialliset juuret juontavat sosiaaliseen konstruktionismiin, systeemiteoriaan sekä perheterapiaan. 50 vuoden aikana merkittäviä vaikuttajia tämän psykoterapiamuodon kehittymisessä ovat olleet muun muassa Milton H. Erickson, Don Jackson, Paul Watzlawick ja Jay Haley. Kansainvälisesti tunnettuja ratkaisukeskeisiä terapeutteja ovat muun muassa Brief Family Therapy Centerin Steve De Shazer, Insoo Kim Berg, Elam Nunnally, Bill O'Hanlon, Eve Lipchik, Scott Miller ja Michele Weiner-Davies.


title: Ratkaisukeskeinen psykoterapia

text: Ratkaisukeskeistä psykoterapiaa on tehty Suomessa 1980-luvulta alkaen, etenkin prof. Elam Nunnallyn johdolla. Nunnally kuului Brief Family Therapy Centerin tiimiin, joka loi ratkaisukeskeisen psykoterapian ydinmallin. Pioneereja Suomessa ovat myös olleet psykiatri Ben Furman, sosiaalipsykologi Tapani Ahola, VTM Peter Sundman, sekä lääkärit Sara Vataja ja Eero Riikonen.


title: Ratkaisukeskeinen psykoterapia

text: Menetelmää kouluttavat Suomessa muun muassa yliopistojen täydennyskoulutuskeskusten ja kesäyliopistojen psykoterapiakoulutusohjelmat, Helsingin Psykoterapiainstituutti ja Lyhytterapiainstituutti. Koulutukseen on hyväksytty muun muassa lääkäreitä, psykologeja, sairaanhoitajia, teologeja ja sosiaalialan koulutuksen saaneita ammattilaisia. Koulutus on kuten useimmissa muissakin psykoterapioissa kolmivuotinen ja laajuudeltaan 60 op. Koulutuksen perusteella voi hakea Sosiaali- ja terveysalan lupa- ja valvontavirastolta Valviralta psykoterapeuttinimikkeen käyttöoikeutta ja sen jälkeen Kela-korvauskelpoiseksi. Ratkaisukeskeisen psykoterapian kysyntä kasvaa koko ajan, koska asiakkaat haluavat lyhyitä, taloudellisempia, tasavertaisia ja käytännönläheisiä terapioita. Helsingin Psykoterapiainstituutin koulutuksen perusteella nimikkeen käyttöoikeutta ei saa.


title: Ratkaisukeskeinen psykoterapia

text: Suomalaiset ratkaisukeskeisen työtavan kehittäjät ovat vuonna 1995 perustaneet oman Ratkes-yhdistyksen.


title: Yhtenäisen Venäjän Nuori Kaarti

text: Yhtenäisen Venäjän Nuori Kaarti () on Venäjän valtapuolueen Yhtenäisen Venäjän poliittinen nuorisojärjestö, jolla on noin 170 000 jäsentä.


title: Yhtenäisen Venäjän Nuori Kaarti

text: Yhtenäisen Venäjän Nuori Kaarti on perustettu vuonna 2005. Järjestö esti byrokraattisella tempulla Toinen Venäjä -oppositioryhmän mielenosoitusmarssin Moskovan keskustassa 13. huhtikuuta 2007.


title: Yhtenäisen Venäjän Nuori Kaarti

text: Nuori Kaarti osallistui 27. huhtikuuta – 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Rossija Molodaja, Mestnye sekä Naši. Syynä oli Pronssisoturi-patsaskiista. Pronssisoturi-kiistan loppuvaiheessa Nuori Kaarti oli järjestämässä virolaistuotteiden boikottia 7. toukokuuta 2007. Mustalle listalle joutuivat tuolloin myös suomalaisen Valion Virossa valmistamat tuotteet.


title: Poesia

text: Poesia on vuonna 2010 perustettu suomalainen kirjankustantamo. Kustantamo nojaa yhteisölliseen tuotantomalliin ja useat sen julkaisuista ovat vapaasti saatavilla verkosta. Yksi Poesian kustanteista on Janne Nummelan, Tommi Nuopposen ja Jukka Viikkilän runoteos Ensyklopedia vuodelta 2011.